مەترسی هەیە جارێكی تر داعش جموجۆڵی زیاتر بێت و كۆنتڕۆڵ نەكرێت\nئەمینداری گشتی وەزارەتی پێشمەرگەی هەرێمی كوردستان دەڵێت ئەگەر دۆخی رۆژئاوای كوردستان بەردەوام بێت، مەترسی هەیە جارێكی تر داعش جموجۆڵی زیاتر ببێت و كۆنتڕۆڵ نەكرێت.\nجەبار یاوەر لەم چاوپێكەوتنەدا باس لەوەدەكات، پێشمەرگە بەهەمان شێوازی جارانی تائێستا لەهێڵەكانی بەرگری خۆی ماوەو هەشت میحوەرەكەیان هەر ماوە، دەشڵێت"بەدرێژایی 40 كیلۆمەتر بۆشایی ئەمنی هەیەو لێكتێگەیشتن لەگەڵ عێراق هەیە بۆ دروستكردنی هێزی هاوبەش، بەڵام هێشتا نەچۆتە بواری جێبەجێكردنەوە".\nچەكدارانی داعش مەترسین لەسەر هەرێمی كوردستان، بەتایبەت دوای روداوەكانی سوریا باسی ئەوە دەكرێت دزەیان كردوەتە عێراقەوە؟\nجەبار یاوەر: داعش هەر هەبوەو هەر مەترسییە و مەترسییەكەی بەردەوامە و پێش شەڕەكانی توركیاش هەر مەترسی بون، داعش هەر هەڕەشە بوە لەسەر ناوچەكانی عێراق بەگشتی، لەم دواییەدا كارەكانیان زۆر گەشەی كردوە، لەناوچە كوردستانییەكانی دەرەوەی ئیدارەی هەرێم، ناوچەكانی ماددەی 140، لەقەرەچوغ بنكەی جێگیریان هەبوە و چەندین جار پرۆسەی سەربازیی ئەنجامدراوەو لەلایەن عێراقەوە یان پێشمەرگە و هاوپەیمانان پێكەوە، بەڵام تائێستا بنكەیان لەقەرەچوغ هەیە، لەحەمرین و لەنێوان دوز و لەناوچەكانی كفری هەیە و ناوچەی خانەقین هەیە، هۆكارەكەی دەگەڕێتەوە بۆ ئەوەی بۆشایی ئەمنی لەو ناوچانەدا هەیە، لەنێوان دابەشبونی هێزەكانی پێشمەرگە و لەخانەقینەوە تا سنوری رەبیعە، واتە سەر سنوری ئێران تا سوریا، لەنێوان ئەوان و هێزەكانی عێراق چونكە شوێن هەیە چل كیلۆمەترە نە هێزی پێشمەرگەی تێدایە، نە هێزی حكومەتی عێراقی تێدایە.\nئایا ئامارێك لەبەردەستاندا هەیە كەچەند كردەوەی توندوتیژییان ئەنجامداوە؟\nجەبار یاوەر: بەپێی ئەو ئامارانەی كەئێمە كردومانە لەساڵی 2018 داعش 456 كردەوەی تیرۆرستی ئەنجامداوە، لەناوچەكانی دیالەو سەڵاحەدین و كەركوك و مەخمور تا موسڵ، ئەو پێنج پارێزگایە كە لەناوچەكانی ماددەی 140دان، لەو كردە تیرۆرستییانە، هەزارو 726 شەهیدو بریندار و رفێندراو هەبوە، بەهەمان شێوە لەساڵی 2019، لەمانگی یەكەوە تائێستا نزیكەی 925 كەس شەهیدو بریندار و رفێندراو بەدەست داعش هەبوەو بە بەردەوامیش كردەوەی تیرۆرستییان هەیە لەو ناوچانە، بەو پێیە داعش هەر ماوەو كۆتایی نەهاتوە، بەڵكو چالاكی كەمتر بۆتەوە، خەلافەتەكەی نەماوەو وەك دەوڵەت ناوچەی نییە، بەڵام كردەوەی تیرۆریستی ئەنجام دەدەن.\nزانیاریتان هەیە لەسەر ژمارەی چەكدارانی داعش لەقەرەچوغ و ئەو ناوچانەی كەبونیان هەیە؟\nجەبار یاوەر: ژمارەیان دیاری ناكرێت، هەندێك دەزگای هەواڵگری دەڵێن رەنگە پێنج هەزار كەس بن، هەندێك دەڵێن زیاترە و نزیكەی بیست هەزار كەس دەبن، ژمارەیان دیار نییە، بەگشتی شێوازی شەڕیان گۆڕیوە، لەشێوازی بەرەییەوە بۆ شەڕی پارتیزانی، زۆر گرنگی دەدەن بەكەمین و بەپەلاماردان و كشانەوە، بەدانانی بۆمب و خۆتەقاندنەوەو ئسلوبەكانیان وەك قاعیدەی جارانەو ناوچەیان بەدەست نەماوەو سەرچاوەی داراییان كەمترە، بەڵام هەر ماون و كۆتاییان نەهاتوە.\nتێكچونی دۆخی سوریا مەترسی لەسەر دزەكردنی چەكدارانی داعش بۆ ناو عێراق ناكات؟\nجەبار یاوەر: ئەم وەزعە رۆڵی دەبێت بۆ زیاتركردنی كردەوەی تیرۆریستی و زیادبونی داعش بێگومان كە بەردەوام بێت دەبێتە هۆی شڵەژانی هەلومەرجی سوریاو دەبێتە هۆكاری ئەوەی جارێكی تر بوترێت داعش جموجۆڵی زیاتر دەبێت و كۆنتڕۆڵ نەكرێت.\nقەرەچوغ نزیكە لەسنوری مەخمورەوە، پێشمەرگە مەترسی لەسەرە یان نا؟\nجەبار یاوەر: پێشمەرگە بەهەمان شێوازی جارانی تائێستا هێڵەكانی بەرگی خۆی ماوەو هەشت میحوەرەكەمان هەر ماوە، پێشمەرگەكان لەناوچەكانی خۆیان ماون، بەڵام ئەو كردەوە تیرۆرستییانە لەناوچەی سنوری دەسەڵاتی هێزی پێشمەرگە روینەداوە، لەسنوری دەسەڵاتی هێزەكانی حكومەتی عێراق رویداوە، هەمو ئەم كردە تیرۆرستییانە و هەمو ئەو شەهید و بریندار و رفێندراوانە لەسنوری ناوچەكانی ژێر دەسەڵاتی ئەوان بوە، ئەوە دەسەلمێنێت كەهێزی پێشمەرگە ناوچەكانی ژێر دەستی خۆی پاراستوە بەهەمان شێوازی جاران، بەڵام حكومەتی عێراق ناتوانێت ناوچەكانی خۆی كۆنترۆڵ بكات و هیچ هەماهەنگییەكیان نییە لەگەڵ پێشمەرگە بۆ پاراستنی ئەو ناوچانە.


موحەمەد باقر قاڵیباف - Mehr News Agency\nبە دەنگی نوێنەران؛\nمحەمەد باقر قالیباف سەرۆکی مەجلیسی ئێران بە دەنگی نوێنەران دووبارە کرایەوە بە سەرۆکی مەجلیس.\nقاڵیباف لە دیداری ئەندامی باڵای حەماس:\nئۆمەتی ئیسلامی تێچووی ئاسایی کردنەوەی پێوەندی لەگەڵ ئیسرائیل قورس بکات\nسەرۆکی مەجلیسی شۆرای ئیسلامی بە ئاماژە بە ئاسایی کردنەوەی پێوەندی هەندێک وڵاتەکان لەگەڵ ئیسرائیل وتی: ئۆمەتی ئیسلامی و بەرخۆدان ئەبێ تێچووی ئاسایی کردنەوەی پێوەندی لەگەڵ ئیسرائیل زیاد بکاتەوە.\nقاڵیباف هەڵبژاردنەوەی "حەلبووسی" وەکوو سەرۆکی پەرلەمانی عێراقی پیرۆزبایی کرد\nسەرۆکی مەجلیسی شۆرای ئیسلامی لە پەیامێکدا هەڵبژاردنەوەی دووبارەی سەرۆکی پەرلەمانی عێراقی پیرۆزبایی کرد.\nئێران هیچ زانیارییەکی نوێ بە ئاژانسی نێودەوڵەتی ئەتۆمی نەداوە\nنوێنەری خەڵکی تەورێز لە مەجلیس وتی: بە وتەی سەرۆکی مەجلیس لە دانوستان لە گەڵ گەرووسی، هیچ زانیارییەکی نوێ بە ئاژانس نەدراوە.\nقاڵیباف لە دیداری کازمی:\nئێران و عێراق لە ڕێگای پشت بەستن بە دەفرایەتییەکانی خۆیان کێشەکان چارەسەر بکەن\nسەرۆکی مەجلیسی ئێران وێڕای ئاماژە بەوەی کە وڵاتانی دەرەوەی ئەم ناوچە هەرگیز بە پێی بەرژەوەندی ئێران و عێراق بڕیار نادەن، وتی: ئەم وڵاتانە دەبێ لە ڕێگای پشت بەستن بە دەفرایەتییەکانی خۆیان کێشەکان چارەسەر بکەن.\nقاڵیباف و کازمی کۆبوونەوە\nسەرۆکی مەجلیسی شۆرای ئیسلامی ئێران لە گەڵ سەرۆک وەزیرانی عێراق دیداری کرد.\nکاردانەوەی قاڵیباف بە وێنەی باڵوێزەکانی ڕووسیا و بریتانیا؛\nباڵوێزەکانی ڕووسیا و بریتانیا ئەبێ بە فەرمی داوای لێبوردن بکەن\nقاڵیباف بە ئاماژە بە وێنەی پڕ لە سووکایەتی باڵوێزەکانی ڕووسیا و بریتانیا وتی: هەر دوو باڵوێزەکە ئەبێ بە شیوەی فەرمی بۆ ئەو بابەتە داوای لێبوردن بکەن ئەگینا لە ڕێگای دیپلۆماتیکەوە هەوڵ دەدەین.\nقاڵیباف لە کۆنگرەی ڕۆژنامەڤانی :\nئێران هەوڵ دەدات ئاسایش لە ڕێگا نێودەوڵەتییەکان دابین بکات\nسەرۆکی مەجلیسی شوورای ئیسلامی بە جەخت لەسەر ئەوەی کە ئێمە بەردەوام یاسا و رێسا نێودەوڵەتییەکان دەپارێزین، وتی: ئیسرائیل لە سەرووی هەوڵە تیرۆریستییەکانە.\nئێمە چووینەتە ناو قۆناغێکی نوێی بەڕێوەبەرایەتی لە ئێران\nوتەدانی محەمەدباقر قاڵیباف سەرۆکی شۆرای ئیسلامی ئێران لە ڕێوڕەسمی سوێندخواردنی هەشتەمین سەرۆک کۆماری ئێران دەستی پێ کرد.\nقاڵیباف لە کۆنگرەی ڕۆژنامەڤانی:\nڕێککەوتنی ئێران و سووریا تا سێ مانگی بەڕێوە دەچێت\nسەرۆکی مەجلیسی شۆرای ئیسلامی لە شرۆڤەی سەفەری خۆی بۆ سووریا، وتی: کۆبەندی بابەتەکانی سەفەری سووریا ئەوەیە کە تا سێ مانگی دیکە بڕیارە ڕێککەوتنی نێوان ئەو دوو وڵاتە بەڕێوە بچێت.\nقاڵیباف لە دیداری عرنوس:\nسەرۆکی مەجلیسی ئێران وتی: ئەمڕۆکە بەرەی بەرخۆدان لەگەڵ شەڕی ئابووری بەرەوڕوویە و دەتوانین بە هاوکاری هاوبەش لە نێوان ئێران و سووریا لە ئەو شەرە ئابووریەشدا دوژمن ببەزێنین.\nبە ئامادە بوونی قاڵیباف ئەنجام درا؛\nڕوونوێنی لە ئاپی "هەمدەم" تایبەت بۆ هاوسەرگیری\nئاپی "هەمدەم" بە سەرەنج بە بابەتی بنەماڵە و پەرەپێدان بە پرسی زەواج کردن لەلایەن دامەزراوەی تبیان سەر بە ڕێکخراوی بانگەشەی ئیسلامی ڕوونوێنی کرا.\nمحەمەدباقر قاڵیباف سەرۆکی مەجلیسی شۆرای ئیسلامی وڵات بۆ بەشداری لە هەڵبژاردنەکان لە مزگەوتی ئەبووزەر ئامادە بوو و دەنگی دا.\nئەوانەی بانگەشە دەکەن دژی هەڵبژاردن دڵسۆزی خەڵک نین\nلێدوانی ئایەتوڵڵا خامنەیی لە کۆڕی نوێنەرانی مەجلیسی شوورای ئیسلامی سەربەیانی ئەمڕۆ بە شێوەی ئۆنلاین دەستی پێکرد.\nمحەمەد باقر قاڵیباف بە 230 دەنگ وەکوو سەرۆکی مەجلیس هەڵبژێردرایەوە\nئەمڕۆ چوارشەممە دەنگدان بۆ هەڵبژاردنی لێژنەی سەرۆکایەتی بەڕێوە چوو و تێیدا محەمەد باقر قاڵیباف بە 230 دەنگەوە وەکوو سەرۆکی مەجلیس هەڵبژێردرایەوە.\nوەڵامدانەوە بە هێرشە تیرۆریستییەکەی نەتەنز زەروورییە\nسەرۆکی مەجلیسی شوورای ئیسلامی وتی: وەڵامدانەوە بە هێرشە تیرۆریستییەکەی نەتەنز زەروورییە و لە کاتی خۆیدا وەڵام دەدرێتەوە.\nئێران ئۆرانیۆمی پیتێندراوی 60 لەسەدی بەرهەم هێنا\nسەرۆکی مەجلیسی شۆرای ئیسلامی وتی: بە شانازییەوە ڕایدەگەیێنم کە لە نیوەشەوی ڕابردوو زانایانی ئێرانی توانیان ئۆرانیۆمی پیتێندراوی 60لەسەد چێ بکەن.\nلە دیداری سەرۆک وەزیرانی کوریای باشوور:\nقاڵیباف: پارە بلۆکەکراوەکانی ئێران ئازاد بکرێت\nسەرۆک پارلەمانی ئێران لە دیدار لە گەڵ سەرۆک وەزیرانی کوریای باشوور وتی: چاوەڕوانی ئەوەمان هەیە ڕێگا چارەی خێرا بۆ چارەسەر کردنی کێشەی دراو لە ئێران بدۆزنەوە و پارە بلۆکەکراوەکانی ئێران ئازاد بکەن.\nپارێزگاری کوردستان هەواڵی دا؛\nیارمەتی 1600 ملیار ڕیاڵی ڕێبەری باڵای ئێران بۆ گەشەپێدانی نایسەری سنە\nپارێزگاری کوردستان وتی: لەلایەن نووسینگەی ڕێبەرەوە هەزار و 620 ملیار ڕیاڵ بۆ ئاوەدانی و گەشەی ژێرخانەکانی نایسەر لە سنە تەرخان کراوە.\nپێش نیوەڕۆی ئەمڕۆ ئەنجام درا؛\nسەردانی سەرۆکی مەجلیسی ئێران لە پڕۆژەکانی ڕێگاوبانی کوردستان\nسەرۆکی مەجلیسی شوورای ئیسلامی لە دووهەمین ڕۆژی سەفەری خۆی بۆ کوردستان لە پڕۆژەکانی ڕێگاوبانی نەتەوەیی و پارێزگایی لە میحوەری سنە سەردانی کرد.\nفەرمانداری سەقز ڕایگەیاند:\nسنووری سێفی سەقز ئەبێ بکرێتەوە\nفەرمانداری سەقز لە ڕەوتی سەفەری سەرۆکی مەجلیس بۆ شاری سەقز لەسەر کردنەوەی سنووری سێفی سەقز جەختی کرد.\nلە سەفەر بۆ کوردستان:\nداخوازیی کۆڵبەرانی کوردستان لە سەرۆکی مەجلیسی ئێران\nسەرۆکی مەجلیسی ئێران لە وتووێژ لە گەڵ کۆڵبەران وتی: کۆمەڵگای سنوورنشین دەبێ بژیوی ژیانی لە سنوورەوە دابین بکات بەڵام هەمووان دەبێ یاسا قبووڵ بکەین و بە پێی ئەوە کار بکەین.\nقاڵیباف لە کوردستان:\nچارەسەریی کێشەی کۆڵبەران/تەرخان کردنی بودجەی تایبەت بە پارێزگای کوردستان\nقاڵیباف ڕایگەیاند: پرسی کۆڵبەری برینێکی کۆنی خەڵکی ڕۆژاوای ئێرانە کە ئەبێ شوێنگیری بکرێت و هیوادارین لە ساڵی 1400 بۆ چارەسەری ئەو کێشەیە بتوانین کارێک ئەنجام بدەین.\nبۆ چاوەدێری پڕۆژە ڕاگیراوەکان؛\nسەرۆکی مەجلیس گەیشتە کوردستان\nمحەمەد باقر قاڵیباف سەرۆکی مەجلیسی شوورای ئیسلامی بۆ چاوەدێری بە سەر پڕۆژە ژێرخانی و گەشەییەکانی پارێزگای کوردستان گەیشتە سنە.


د. شۆ و كاكه عبدالكریم قاسم! – Knwe.org\nسەرەکی » وتار » عه‌بدوڵڵا عه‌باس » د. شۆ و كاكه عبدالكریم قاسم!


بۆ رای گشتی و راگەیاندنەکان\n29 ئاب, 2019\n"لە دژی توندوتیژی، یەکبگرین،تێبکۆشین و ئازاد ببین"\nسەردەمێک کە تێیدا دەژین ژنان رووەو کەنداڵ پاڵپێوەدەنێ و کۆمەڵگا رووەو لەناوبردن دەبات. ئێمە دەکەوینە قۆناخێک کە ناکۆکیەکانی کۆمەڵایەتی، نەتەوەیی، چینی، ئابووری و …هتد، بەرەو لوتکە دەچن. لە هەمانکاتدا ئەم بارودۆخە دەرەنجامی داڕزانی هەزار ساڵانەی مێژووی شارستانییە. هەروەک چۆن کێشە کۆمەڵایەتییەکان لە دەرەنجامی زیهنییەت و دەسەڵاتداری پیاو دەردەکەون، ئەمڕۆکەش بە تێکۆشانی ژنەوە دەستتێوەردانێک لەسەر ژیانی کۆمەڵگا دەکرێت و لەم چوارچێوەیەدا گۆڕانکاری پێک دێن.\nیەکێک لە ئەرکە بنەڕەتییەکانی ژن راوەستاندنی قڕکردنی کۆمەڵایەتییە؛ دوای ئەوەی کە بزوتنەوەی ئازادیخوازی کوردستان بە شیکاری سەرۆکایەتی بەو گوتەیەی کە دەڵێن:" سەدەی ٢١ دەببێتە سەدەی ئازادی ژن" وەڕێ کەوت و دواتر سیستەمی زیهنییەتی پیاوسالار بەهەر جۆرە شێوازێک هەوڵی دا بۆ ئەوەی ئەمە پێک نێیەت.\nسیستەمی پیاوسالاری دەڵێت:" سەردەمی ئایدۆلۆژییان کۆتایی پێهاتووە." ئەم گووتنە بۆ ئەوەی کە ژن و کۆمەڵگا لە ئایدۆلۆژیا و فەلسەفەی ئازادی جیا بکاتەوە، گووتراوە. لە دژی ئەمە لەناو تێکۆشانێکی ئایدۆلۆژیانە و بە زانستەوە هەڵسوکەوت کردن جێگای گرنگییە؛ چونکە هێرشی سیستەمەکانی دژی ژن هەتا دوایی خاوەن ئایدۆلۆژیان. زانستی رەگەزی و ئایدۆلۆژیایی لە هەمانکاتدا لە دژی سیستەمی پیاوسالاری تێکۆشانیان کردووە. لە هەمانکاتدا سەدەی ٢١ کاتێکە کە دەسەڵاتداری کلاسیک، دەوڵەت-نەتەوە و نایەکسانییە کۆمەڵایەتییەکان لێپێچینەوەیان بەدوادا دەکرێ و تێپەڕ دەکرێن. قەیرانی سیستەمە هەیەکان لە راستی دا زۆر رێگە و رێبازان بۆ خوڵقاندنی ئازادی ژن فەراهەم دەکەن.\nپێویستە رۆڵگەلێک کە لەلایەن شارستانی هەزارساڵانە بە تایبەت شارستانی سەرمایەداری بۆ ژن دیار کردووە ، بە شێوازێکی جددی لێپێچینەوەیان بۆ بکرێت و بۆ ئەوەی ئەم رۆڵگەلە بگۆڕدرێن؛ پێویستە سیاسەتێک کە لەلایەن عەقڵی پیاو بەڕێوەدەچێت بەباشی شیبکرێتەوە و تێکۆشانیان لە دژ بکرێت.\n"پیاوانی دەوڵەت" لە رۆژگاری ئەمڕۆماندا بە وتن و زیهنییەتێکی رەگەزپارێز، نەتەوەپەرەست و ئایین پەرەست کە بە گوێرەی رەوشتی کۆمەڵگا نین، مرۆڤایەتی پارچە دەکەن و لەگەڵ یەکتر بە قڕکردنیان دەدات. بەم شێوەیە فاشیزم پێش دەخەن و کۆمەڵگاکان قوربانی رەمەک و لاوازییەکانی خۆیان دەکەن. کاتێک دەڕوانینە کەسانێک کە نوێنەرایەتی هێزە ئیمپریالیستەکان دەکەن بە وێنەی سەرۆکی دەوڵەتە یەکبوویەکانی ئامریکا(دۆناڵد ترامپ)، سەرۆکی روسیا(ڤلادمیر پوتین)، سەرۆکی فەڕانسا(ئێمانۆئل ماکرۆن) و سەرۆک وەزیرانی ئیسرائیل(بێنیامین ناتانیاهۆ) کە لە خۆرهەڵاتی ناوەڕاست پێشەنگایەتی رژێمی تۆتالیتەر دەکات، شازادەی عەرەبستانی سئوودی (سەلمان بن عبدل العزیز)، سەرۆکی ئایینی ئێران(عەلی خامنەئی)، سەرۆک کۆماری تورکیا(تەییب ئەردۆغان) دەکەین، دەتوانین بە ئاشکرایی قڕکردنی کۆمەڵگا ببینین. ئەو کەسایەتییە نەخۆشانە کە خۆیان وەکوو سەرۆک و سەروەری جیهانی یەکەمین دەبینن؛ نەتەنیا ژن بەڵکوو لە کەسایەتی ژندا هەموو کۆمەڵگا بە ئامانج دەگرن.\nفاشیزم و سەرجەم دەسەڵاتەکان، سیاسەتێک کە بە ژیر و زمانی پیاو پێش دەکەوێت، شەڕ، قەیرانی کۆمەڵایەتی و ئابووری؛ هەرە زۆر کاریگەری لەسەر ژن دادەنێن. کێشەی ژن ئیتر سنوورە نەتەوەییەکان، چینییەکان و هەرێمییەکانی بەزاند و وەرچەرخاونە قەیرانی گلۆبال(گەردوونی). رەگەزپارێزی، نەتەوەپەرەستی، ئایین پەرەستی و زانستپەرەستی کە بەرهەمی عەقڵی پیاوی سەردەستن، لە پێش ژیانی ژن و کۆمەڵگای یەکسان، دادپەروەر و ئازاد ئاستەنگییەکی گەورە درووست دەکەن.\nلەبەر ئەوەی دەوڵەتگەلێک کە بە عەقڵی پیاوە سەردەستەکان بەڕێوەدەچن، بەجێگەی ئەوەی کە یەکسانی کۆمەڵگا بەبنەما بگرن، بە زیهنییەتێکی تاڵانکار، جیهادکار و داگیرکار دەڕواننە دەوروبەریان و بۆ ئەوەی کە خەیاڵەکانیان بکەن بە هێزێکی هەژموونی و ناوەندی، بەردەوام کۆمەڵگاکان کەمەدکێشی شەڕان دەکەن. کاتێک ئەمەش دەکەن دەیانهەوێت کە ژنانی ئەم وڵاتە دەست لە ژیانی ئازاد و یەکسان هەڵگرن و تەنیا گوێبیستی وتەکانی ئەوان بن. لەبن ناوی خزمەتکردن بە شەڕەوە وەکوو کەرەستەی منداڵ هێنان، دەیانهەوێت بەردەوام ئەو ژنە منداڵان بێنێت؛ دەیانهەوێت خۆیان تێکەڵداری هەر ساتەی ژیانی ژنان بکەن. دیار دەکەن کە ژن چۆن، لە کوێ و لەگەڵ کێ بژی و بەم شێوەیە دەیانهەوێت ژن بخەنە بن کۆنتڕۆڵی خۆیانەوە. بۆ سەردەستی پیاو، کۆنەپارێزی خۆرهەڵاتی ناوەڕاست دەبێتە بوارێک؛ ئەمەش بۆ ژیانی ژن دژوارییەکی تر ئاوا دەکات.\nلە خۆرهەڵاتی ناوەڕاست دا کێشە و ناکۆکییە هەرە بنگەییەکانی ژن، بە هۆی بەڕێوەبردنی سیاسەت بە دەستی زیهنییەتی کۆنەپارێزی پیاوسالارەوە و داسەپاندنی ئەم سیاسەتە لەسەر ژنانە. مۆدێڕنیتەی ئەوروپاش بە پێشکەشکردنی ژیانێکی سەرنج راکێش، ژن لە گەوهەر و راستی خۆی دوور دەخاتەوە؛ بە دەستتێوەردانەکانی سۆسیۆلۆژیای ژن، سایکۆلۆژیای ژن و تەنانەت بیۆلۆژیای ژن ئەمە دەکات و ژن ناچاری ژیانێکی مەجازی کە لە راستی بەدوورە، دەکات. بزوتنەوەی ژنان بە هەڵمەتی خۆی لەبن ناوی "ئێستا کاتی گۆڕانکاری و ئازادییە" دەستی بە لێپێچینەوەی کۆنەپارێزی کۆمەڵایەتی و رۆڵێک کە بۆ ژن دیار کراوە، دەکات. ئەم هەڵمەتە لە هەموو بەشەکانی کوردستان و دەرەوەی وڵات دا بەگوێرەی سەربەخۆیی خۆیان دەستی پێ کردووە. هەروەک چۆن کێشەی ئازادی ژن سنووری وڵاتەکانی بەزاند و گەردوونی بوو، رێگەچارەسەری ئەویش لە ئاستی گەردوونی بوون دا پێویستی بە تێکۆشانێک هەیە.بۆ ئەمەش ئێمە وەکوو کەژار بۆ ئەوەی گۆڕانکاری کۆمەڵگا و کێشەی ئازادی ژن بە رۆژەڤ بکەین و ژیانێکی بە ئالتەرناتیڤ پێشبخەین؛ لە چوارچێوەی هەڵمەتی"لە دژی توندوتیژی، یەکبگرین، تێبکۆشین و ئازاد ببین"دا کە لە ٢٨ی تیرمانگ(٦ی گەلاوێژ) دا دەستمان بەم هەڵمەتە کرد. بەبۆنەی رۆژی ئاشتی جیهانی ١ی ئەیلول، بۆ ئەوەی منداڵەکانمان لە جیهانێکی یەکسان و ئازاد دا بژین، خەیاڵەکانیان نەکوژرێن و پێشکەوتنە ئازادەکانیان سنووردار نەکرێن؛ لەناو هەڵمەتەکەماندا بۆ کەمپەینی "نا بۆ زەواج لەتەمەنی بچووک دا " خەبات بەڕێوەدەبەین؛ ئێمە هەر مانگ هەڵمەتەکەمان بە کەمپەینێکی بەکاریگەر بەڕێوە دەبەین و بەم رێگەیە خوازیارین کێشە کۆمەڵایەتییەکان چارەسەر بکەین. بە جێی ئەوەی خەیاڵەکانی منداڵانێک کە داهاتووی ئێمەن هەڵوەشێنین؛ بۆ پێکهێنانی خەیاڵەکانیان تێکۆشان بە بنەما بگرین. منداڵانێک کە لە تەمەنی بچووکدا ناچار بە هاورسەرگیری دەکرێن، دەبن بە قوربانی کۆناپارێزی کۆمەڵایەتی و زیهنییەتی ئایین پەرەست. پێویستە منداڵانمان لەم زیهنییەتە کە منداڵان دەکات بە قوربانی رزگار بکرێن و ژیانێکی ئازادیان بۆ فەراهەم بکرێت. بۆ ئەمەش بانگەوازی ئێمە سەرەتا بۆ ژنانی خۆرهەڵاتی ناوەڕاست و دواتر هەموو جیهان ئەوەیە کە:بۆ ئەوەی منداڵانمان کە لە هەر جێگەیەکی جیهان, دەبن بە قوربانی زیهنییەتی پیاوی سەردەست یەک بگرین و تێکۆشان بکەین؛ لەم چوارچێوەیە دا لە نیجەرییە کەمپەینێک کە لە بن ناوی"تۆ تاوانبار نی" دەست پێکراوە هەنگاوێکی گرنگە.\nلەم سۆنگەیەوە پێویستە رەگەزپارێزی کۆمەڵگا لێپێچینەوەی بۆ بکرێت و پێکهاتەگەلێک کە لەپێش ئازادی ژن دەبن بە ئاستەنگ، بە ئامانج بگیردرێن و جەخت لەسەر گۆڕانکاری بکرێت. رەگەزپارێزی، نەتەوەپەرەستی، ئایین پەرەستی و زانست پەرەستی هۆکارن بۆ تێکۆشان کردنمان. بۆ ئەوەی بتوانین جیهانێکی ئازاد بۆ ژنان ئاوا بکەین؛ لە دژی مۆدێڕنیتەی سەرمایەداری، مۆدێڕنیتەی دیموکراتیک ؛ لە دژی هەڵوەشاندنی دەوروبەر و سروشت،تێکۆشانی ئێکۆلۆژیک (ژینگەپارێزی)؛ لە دژی سیستەمی تاڵانکەری سەرمایەدای، ئابووری کۆمیناڵ پێویستە وەکو ئاڵتەرناتیڤ پێشبخرێن. چۆنایەتی کێشەگەلیک کە لە رۆژگاری ئەمڕۆماندا رووبەڕووی دەبینەوە، خاوەن تایبەتمەندی ئاواکردنی شۆڕش و گۆڕینی روانگەی مێژوویین. وەکوو کەژار بەو زانا بوونە خوازیارین روانگەی مێژوو بەگوێرەی بەرژەوەندی ژن بگۆڕین و بۆ ئەوەی ئەمانە بگۆڕدرێن، تێکۆشانێکی ئەکتیڤ، هەڵسوکەوتێکی بەهێز و خوڵقاندنی ژیانێکی دیموکراتیک بۆ ئێمە مسۆگەر پێویستە.\nلە بنگەی خۆرهەڵاتی ناوەڕاست دا و لە فەلسەفەی ژیانی ئازاد دا، پێویستە ئێمە وێڕای ژنانی نەتەوەکانی تر تێکۆشانێکی هاوبەش پێشبخەین و لە دەوری دروشمی:"ژن-ژیان-ئازادی"دا کێشەکانمان بە رۆژەڤ بکەین و بۆ گەیشتن بە چارەسەری پێویستە ژنان بکەین بە پارێزوانانی بە کاریگەری شۆڕش. وەکوو ژنانی جیهان ئەگەر ئێمە خوازیاری ئاواکردنی سەردەمی ژنین، پێویستە وەکوو ژنانی تێکۆشەری جیهان رۆژەڤەکانمان ئاوێتەی یەکتر بکەین؛ لەم چوارچێوەیە دا وەکو کەژار بانگەوازی لە هەموو بزوتنەوەکانی ژنان بەوێنەی: ئێکۆلۆژیستەکان، فێمێنیستەکان، دژی فاشیستەکان، دژی سەرمایەداریەکان، رەوشەنبیرەکان، هونەرمەندەکان و…هتد، دەکەین کە تێکۆشانێکی هاوبەش بەڕێوە ببەین و بە تێگەیشتنی" لە دژی توندوتیژی، یەکبگرین، تێبکۆشین و ئازاد ببین" گۆڕانکاری و ئازادی مسۆگەر بکەین.\nئاب 22, 2019\nخاوەندارانی زیهنییەتی فاشیستی AKP-MHP وەکوو دیکتاتۆرانێک کە دەسەڵاتی خۆیانیان ون کردووە، بە دوور لە هەر جۆرە زانستێک هێرش دەکەنە سەر گەلی کورد. لە هەڵبژاردنەکانی ٣١ی ئادار دا سەرەڕای ئەوەی کە…\nبۆ رای گشتی و راگەیاندنکەژار\nبۆ رای گشتی و هەموو چالاکوانانی خەباتی راگەیاندن\nلە وڵاتێک دا کە دەسەڵات بۆ زیاتر سەپاندنی هێزی دێسپۆتی خۆی، گوللە لە گیانی مەدیاکارەکانی بەر بدات، چارەنووسی بە دەستی هەمان ئەو رۆڵە بە جەرگ و ئازایانەی سەری خۆیان بۆ…\nتشرینی یه‌كه‌م 29, 2015\nبۆ رای گشتی له رۆژی 22 ئۆکتۆبه‌ری 2015 رێکه‌وت له‌گه‌ل 30 ره‌زبه‌ر گروپێ له هه‌ڤاڵانمان په‌یوه‌ندیدار به کۆمه‌ڵگای جوانانی رۆژهه‌ڵاتی کوردستانه‌وه که سه‌رقاڵی جێبه‌جی کردنی ئه‌رک و به‌رپرسیارتیان له هه‌رێمه‌کانی…\nقۆناخی میللیگەرای بۆرژوازیەت\nرێبەر ئاپۆ مییللیگەرای بۆرژوازیەت، مەیلێگە لەناواخنی میللیگەرای سەرەتاییەوە پێشکەوتووە. کاتێک دەوربەر و ناوەندی دەرەبەگایەتی چینی باڵادەستی کوردان پەیوەندییان لەگەڵ سەرمایەداری بەست، بە پێی تێپەڕبوونی کات رێگای لە پێش پێکهاتەی چینایەتی…\nرێبەر ئاپۆسۆسیالیزمی بونیادنراو\nسێهەمین فایلی کۆمیتەی لێکۆڵینەوەی کژار بڵاو کرایەوە\nلە دژی کوشتنی ژنان و کاولکاری ژینگە تێبکۆشین\n5 كانونی دووه‌م, 2022\nبەسەرهاتی ئەوروپا و کۆتایی قۆناخێک\n18 كانونی یه‌كه‌م, 2021\nPKK جوڵانەوەی ڕەنجە\n16 كانونی یه‌كه‌م, 2021\n” سەرەتا زەبر بە ژن بگەیەنن” بە واتای” بەکاریبهێنن و بیکەن بە سێخوڕ” دێت.\n14 كانونی یه‌كه‌م, 2021


یۆنان بە هۆی یارمەتیدانی کۆچبەرانی نایاساییەوە 24 کەس دادگایی دەکات\nی مانگی یازده ١٧, ٢٠٢١\nلە ڕۆژی پێنجشەممەوە داگای دورگەی لیسبۆس پەنابەرێکی سوریایی و 23 خۆبەخشی بەشدار لە ئۆپەراسیۆنی رزگارکردنی کۆچبەران لە یۆنان لە ماوەی قەیرانی کۆچ لە ساڵی 2015دا، بە تۆمەتی یارمەتیدانی کۆچبەرانی نایاسایی، دادگایی دەکات.\nلەڕاپۆرتێکی مانگی 6 ی 2021 دا پەرلەمانی ئەوروپا ئەو پرسەی باسکردووە بەوەی کە "پرسێکی هەرە گرنگە بۆ تاوانبارکردنی هەماهەنگی لە ئەروپا" ئەم پرسە چەندین ڕێکخراوی کۆچ و کۆچبەرانی نیگەران کردووە.\nلە ناو تۆمەتبارەکاندا سارا ماردینی، پەنابەرێکی سوریایی دانیشتوی ئەڵمانیا هەیە، کە بە ڕزگارکەری کۆچبەران لە دەریای ئیجە ناسراوە لەگەڵ خوشکەکەیدا کە مەلەوانێکی یارییە ئۆڵمپییەکانە و گەنجێکی ئیرلەندی بەناوی شان بایندەر.\nبایندەر و ماردینی لە ساڵی 2018 بۆ ماوەی نزیکەی 100 ڕۆژ دەستگیرکران و لەو کاتەدا تەمەنیان 23 و 25 ساڵ بووە، بە کەفالەت ئازاد کران و دەبوایە دەستبەجێ یۆنان بەجێ بهێڵن.\nپارێزەرەکەیان هاریس بیتسیکۆس بە ئاژانسی فرانس پرێسی راگەیاند کە ئەوان بە سزای پێنج ساڵ زیندانیکردن حوکم دراون.\nئەوان ئەندامی "ناوەندی وەڵامدانەوەی فریاکەوتنی نێودەوڵەتی" بوون ،کە تا ساڵی 2018 لە دەریای ئیجە چالاک بوون، لەوێ لەگەڵ چەند خۆبەخشانێکی دیکەدا بە تومەتی "بەشداریکردن لە ڕێکخراوێکی تاوانکاریی"دا هاوکاری "کۆچی نایاساییان" کردووە.\nبەپێی بڕیاری تۆمەتبارکردنەکە، ئەندامانی ڕێکخراوەکە لە نێوان ساڵانی 2016 و 2018دا هاوکاری ڕاستەوخۆیان پێشکەش بە تۆڕەکانی ڕێکخستنی قاچاخی کۆچبەران کردووە، ئەمەش لە ڕێی ئاگادارکردنەوەیان بەر لە گەیشتنیان بۆ دوورگەکان و ڕێکخستنی کاروباری پێشوازیکردنیان بەبێ ئاگادارکردنەوەی دەسەڵات.\nهەندێکیش لەوانە بە تومەتی "سیخوڕیکردن" سزا دراون، لەبەرئەوەی چاودێری ئامێرە بی تەلەکانی تایبەت بە پاسەوانانی کەناراوەکانی یۆنان و ئاژانسی کۆنتڕۆڵی سنوورەکانی ئەوروپا (Frontex)یان کردەوە، رێکخراوی هیومان ڕایتس وۆچ لە بەیاننامەیەکدا ئاماژەی بەوە کرد ووە کە ئامێرەکان نهێنی پارێزیان بۆ نەکراوە واتە کۆدینیان بۆ نەکراوە.\nبەڵام پارێزەرەکەیان بیتسیکۆس روونی کردەوە کە تۆمەتەکانی "بەشداریکردن لە ڕێکخراوێکی تاوانکار" و "پێشێلکردنی نهێنییەکانی دەوڵەت" سزاکەی زیندانی هەتاهەتاییە، بەڵام "هێشتا لەژێر لێکۆڵینەوەدان" و ئاماژەی بەوە کرد کە "لەوانەیە دادگاییەکی جیاواز هەبێت" بۆ ئەو دوو تۆمەتە.\nهیومان ڕایتس وۆچ ئاماژەی بەوە کردووە کە سارا ماردینی ڕۆژی پێنج شەممە ناتوانێت لە دورگەکە بێت ، چونکە دەسەڵاتدارانی یۆنان رەتیان کردەوە کە سزای قەدەغەکردنی هاتنی بۆ ناو وڵاتەکەی لەسەر هەڵبگرن.\nسارا ماردینی و خوشکەکەی کە ناوی یوسرایە، ئەندامی تیمی پەنابەرانی ئۆڵمپیاد بوون لە ئۆلۆمپیادی 2016 و 2020 لە مانگی 8 ی ساڵی 2015 لە کەناراوەکانی تورکیاوە گەیشتبوونە دورگەی لیسبۆس، هەر لەو کاتەدا توانیبویان 18 سەرنشینی یەختێک ڕزگارکرد بکەن کە یەختەکەیان پەکی دەکەوێت و بە ئاستەم گەیشتبووە کەناراوەکە.\nشایەنی باسە نزیکەی یەک ملیۆن کۆچبەر و پەنابەر لە کاتی قەیرانی کۆچی ساڵی 2015 دا لەڕێی دەریای ناوەڕاستەوە لە سنوری تورکیاوە پەڕیونەتەوە بۆ خاکی یۆنان.


Harvard Referencing System - guide and examples سيستەمى هارڤەرد بۆ بەكارهێنانى سەرچاوە – رێبەر و نموونە\nHarvard referencing system is the most common style of referencing used at Koya University and is the officially adopted standard for all academic publications at any level.\nThis guides provide examples of how a wide range of information sources should be referenced according to the University's approved Harvard style, including the order of the elements and punctuation used. For each source there are examples of how to cite within the text and how to write your list of references.\nسيستەمى هارڤەرد بۆ بەكارهێنانى سەرچاوە باوترين ستايلى بەكارهێنانى سەرچاوەيە، كە لە زانكۆى كۆيە بەكاردەهێنرێ. ئەمە پێوەرى فەرميى و پەسەندكراوە لە تەواوى بلآوكراوە زانستييەكانى زانكۆ و توێژينەوەكان لە هەموو ئاستەكانى خوێندن.\nئەم رێبەر، كۆمەڵێك نموونەى پراكتيكى دەخاتە بەردەست، لەبارەى چۆنيەتى بەكارهێنان و وەرگرتن لە سەرچاوە، لەگەڵ چۆنييەتى بەكارهێنانى رەگەز و خاڵبەندى سەرچاوەكان. بۆ هەر جۆرێك لە سەرچاوە، نمونە دانراوە، لەبارەى چۆنيەتى وەرگرتنى زانيارى لە ناوەڕۆك و نوسينى لە ليستى سەرچاوەدا.


چیرۆک….تارماییه‌کان – Denegkan\nbydengekan\tOctober 14, 2008\tئەدەب\nسه‌رنج: ئه‌م چیرۆکه به‌ئاشکرا باسی چه‌ند ساتێک له‌ژیانی کوردێکی (خۆفرۆش) ده‌کات. ساڵی 1882 نووسراوه و هه‌مان ساڵ له (نووسه‌ری کورد، ژماره(8)، خولی دووه‌م)دا بڵاوبووه‌ته‌وه.\nدوای ئه‌وه‌ی چه‌ند هه‌نگاوێک له یانه‌که دوورکه‌وته‌وه، کزه‌بایه‌ک له‌شی (نه‌وزاد)ی کرژکرد.. هه‌ڵوێسته‌یه‌کی کرد و پانتۆڵه‌که‌ی گورچ کرده‌وه. دوگمه‌یه‌کی چاکه‌ته‌که‌ی داخست. یه‌خه‌ی کراسه‌که‌ی چه‌ند جارێک هێنا و بردو بۆینباخه‌که‌ی ڕاست کرده‌وه.. ده‌یویست وه‌های نیشان بدات، که نه‌یخواردۆته‌وه.. له کۆڵانی یانه‌که ترازاو بۆ سه‌ر پیاده‌ڕه‌وی شه‌قامه گشتییه‌که هه‌نگاوی هه‌ڵهێنایه‌وه. خه‌یاڵی مه‌ی ده‌ماره ماندووه‌کانی له‌شی ده‌هێنایه‌وه یه‌ک.. له دوور تاکسییه‌ک ده‌رکه‌وت. کاتێک لێی ڕه‌تبوو، ئه‌مجا زانیی پڕه له ڕێبوار.. پاڵی به دارته‌لێکه‌وه داو قنج وه‌ستا. کزه‌بایه‌که به‌نێوان جل و به‌رگه‌کانیدا دزه‌ی کرد و مووه‌کانی سینگی زیت بوونه‌وه.. نه‌ختێک به‌ژنی کووڕکرد و ده‌ستی ئاخنییه نێو گیرفانی پانتۆڵه‌که‌ی.\nله هه‌ردوو سه‌ری شه‌قامه‌که‌وه ده‌نگ و ڕه‌نگی تاکسی نه‌بوو.. گژه‌بایه‌کی تووڕه، کۆمه‌ڵێک کاغه‌ز و پووش و په‌ڵاشی به‌سه‌ریه‌کدا لوولدا و به‌ره‌و لای ئه‌م ڕایفڕاندن.. له‌گه‌ڵ خۆیدا سه‌رماو ترسی ئاڵانده گیانی.. (لۆرییه‌کی خاکی) له‌سه‌رخۆ شه‌قامه‌که‌ی ده‌پێوا. له ئاستی ئه‌مدا پتر خاوی کرده‌وه.. یه‌کێک له سه‌رنشینه‌کانی پلارێکی تێگرت. وه‌لێ ئه‌م خۆی لێکرد به تووڵبڕ. لۆرییه‌که ڕه‌تبوو. ئه‌میش سه‌رنجی به‌دوایه‌وه بوو هه‌تا لێی ونبوو.. چاوه‌کانی گڵۆفتن. شه‌وه‌که‌ی پار ئه‌م کاتانه‌ی هاته‌وه یاد.. کاتیش هه‌ر ئه‌م حه‌لانه‌بوو…\nچاوی لێبوو (جه‌وهه‌ر) به‌گه‌رد و ئاره‌قه‌ی ڕێگه‌ی دووره‌وه، دوای دوورکه‌وتنه‌وه‌یه‌کی چه‌ند مانگی، خۆی به‌ماڵدا کرد.. ئه‌میش خێرا خۆی پێچایه‌وه و هه‌واڵه‌که‌ی گه‌یانده جێی خۆی. ئه‌و شه‌وه، ئه‌م هێشتا نه‌گه‌یشتبووه‌وه ماڵی خۆیان و جه‌وهه‌ریش هێشتا له‌ماڵی خۆیان ماندووی نه‌حه‌سابۆوه، لۆرییه‌ک له‌م ڕه‌نگ و نیشانه‌ی وا ئێستا ڕه‌تبوو، هه‌ڵیکوتایه سه‌ری و له‌نێو نوێنه‌کانیدا ده‌ریانهێنا.. که دایکی ده‌رگه‌ی لێ کرده‌وه پێیوت:\n((چیت کرد نه‌وزاد، جه‌وهه‌ر شیربراته!.. چه‌ندم پێوتی پشت مه‌که‌ره ماڵی خۆت.. براکانی جه‌وهه‌ر ناهێڵن به‌سه‌رته‌وه بچێت!.. تازه مه‌گه‌ر سه‌ری خۆت بۆ وڵاتێک هه‌ڵبگریت که‌س ناوی نه‌بیستبێت!))\n((سه‌ریم کرده به‌رده‌باز!.. دنیا هه‌ر وابووه دایه!.. کێ ده‌زانێ من بووم؟))\nماڵه‌که‌ی ئه‌م له پێشیدا وه‌ستابوو له‌پڕێکدا ده‌رگه‌ی کرایه‌وه. باوشێک توێکڵه هه‌ناریان هه‌وادایه به‌رده‌می و زرم ده‌رگه‌یان داخسته‌وه.. نه‌وزاد ئه‌مجاره‌ش سه‌رنجی هه‌ردوو سه‌ری شه‌قامه‌که‌ی دایه‌وه.. هیچی وه‌های نه‌بینی مایه‌ی دڵخۆشی بێت.. که‌وته ڕێ. ((گه‌ڕه‌ک تۆ له‌کوێی، ده‌وه‌ره به‌م سه‌عات هه‌شته تاکسیت ده‌ست نه‌که‌وێت، که‌چی بۆ سبه‌ی بوارت ناده‌ن له خه‌ته‌کانیشه‌وه بپه‌ڕیته‌وه، به‌م شه‌وه هیچی وه‌هاشم پێ نییه به‌رگریی له خۆم پێبکه‌م، منداڵێک ده‌توانێ وه‌ک کاره کۆرپه سه‌رم ببڕێت، چجای براکانی جه‌وهه‌ر…))\nئه‌مه‌ی له‌به‌ر خۆیه‌وه وت و جگه‌ره‌یه‌کی به‌لێویه‌وه نا. چه‌رخه‌که‌ی لێ نزیک خسته‌وه. له‌م ده‌مه‌دا تارماییه‌ک به به‌رچاویدا ڕابورد و سه‌ری پێ بڵندکرده‌وه. شه‌مشه‌مه‌کوێره‌یه‌ک بوو به‌ره‌و گڵۆپه‌که‌ی به‌رامبه‌ری باڵه‌ته‌په‌ی بوو.. جگه‌ره‌که‌ی داگیرساند و ڕێگه‌ی گرته‌وه‌به‌ر.. هه‌ستی ڕاگرت، ته‌قه‌ی پێڵاوه‌کانی پۆستاڵ ئاسا ده‌نگیان ده‌دایه‌وه.. له کۆڵانێکی لای چه‌په‌وه سه‌گێک به پڕتاو ده‌رپه‌ڕی.. سه‌گێکی ڕه‌ش ڕه‌ش وه‌کو قیر.. هه‌تا له‌م نزیکتر ده‌بۆوه هێواشتری ده‌کرده‌وه.. لێی که‌وته گومانه‌وه. ((له‌وانه‌یه نهێنگر بێی، کێ ده‌ڵێ هاریش نییه…)) ئه‌مه‌ی له‌ناخڕا وت و چاوی بۆ به‌رد گێڕا، نه‌بوو.. پیلێک هاته به‌رچاوی.. بۆی چوو.. سه‌گه‌که‌یش به‌ده‌وری ئه‌مدا نیوه بازنه‌یه‌ک سووڕا و به‌ده‌م قروسکه قروسکه‌وه کلکی به‌ناوگه‌ڵیدا کردو بۆی ده‌رچوو.\nبه نه‌فه‌سێکی قووڵ، سه‌ری جگه‌ره‌که‌ی گه‌شایه‌وه و چه‌ند پزیسکێکی لێ جیابووه‌وه و به‌ڕوومه‌تیدا چزان.. لێره به‌دواوه گه‌یشته سه‌ری کۆڵانێک و سه‌ره‌وژوور کوتای. جگه‌ره‌که‌یشی له‌دوولێوی ترازاند. تاهێزی تێدابوو، به‌زه‌ویدا دا. چه‌پکێک پریشکی لێ جیابۆوه. بایه‌که‌یش چه‌ند هه‌نگاوێک سه‌ره‌وخوار تلی دا..\nله کۆڵانێکی ته‌نگ و تاریکدا، دوو تارمایی وریایان کرده‌وه. هه‌ناسه‌یه‌کی کورتی هه‌ڵکێشا. دوای نه‌ختێک وه‌ک خنکاو، دایه‌وه.. سه‌رنجی دا وا تارماییه‌کان ده‌جووڵێنه‌وه، وه‌ک له‌ودیو بانیژه‌که‌ی به‌رامبه‌ریه‌وه سه‌رنجی بده‌ن وه‌هابوو. هه‌ڵوێسته‌یه‌کی کرد و که‌وته‌وه ڕێ.. که چاک وردبۆوه، جووتێک قه‌ل بوون، له‌سه‌ر گوێسوانه‌ی ماڵه‌که هه‌ڵنیشتبوون. دوو سێ جاران باڵیان به‌یه‌کدا دا، ملیان هێناو بردو به ئاوازه‌که‌ی خۆیان بۆ یه‌کیان سه‌نده‌وه.\nئاوڕێکی دواوه‌ی دایه‌وه. دڵی گوشرا.. چاوه‌کانی گڵۆفت و ئاوڕه‌که‌ی پاته‌کرده‌وه.. دیتی وا دوو تارمایی شوێنی که‌وتوون: ((له کوێوه هه‌ڵتۆقین، خۆ ئه‌م ده‌وروناوه زینده‌وه‌ری به‌سه‌ره‌وه نه‌بوو. ئه‌مانه کێن و چییان ده‌وێ…))\nله‌م ده‌مه‌دا ئاواتی بۆ جووتێک شاباڵ ده‌خواست تاکو به‌یه‌ک باڵ بفڕێته حه‌وشه‌ی ماڵه‌وه و به‌سه‌لامه‌تی بنیشێته‌وه. پێی هه‌ڵگرت. دوای چه‌ند ته‌کانێک نیوه ئاوڕدانه‌وه‌یه‌ک لایکرده‌وه و به‌تیله‌ی چاو سه‌رنجی دواوه‌ی دایه‌وه. دیتی ئه‌وانیش پێ هه‌ڵده‌گرن.. خاوی کرده‌وه.. هه‌مدیس ئاوڕی لێیان دایه‌وه. دیتی ئه‌وانیش خاویان کرده‌وه.. ده‌نگه ده‌نگێکی نا ئاشنا گوێی زرنگانده‌وه.. جارێک به‌خێرایی له‌سه‌ر پاژنه‌ی پێ به‌ده‌وری خۆیدا سووڕا. هیچی نه‌دیت. به‌ڵام ده‌نگه ده‌نگه‌که تا ده‌هات لێی نزیکتر ده‌بووه‌وه.. نه‌ده‌چووه سه‌ری داخۆ ده‌نگی مرۆڤه یاخود هی چ گیاندارێکه. نه‌وزاد سه‌ری بۆ ئاسمان هه‌ڵبڕی، دیتی ڕیزێکی درێژی قازو قوڵینگ بوون، کۆچیان ده‌کرد، سه‌رنجی به دوایانه‌وه بوو. ئه‌وان زوو له‌چاو ونبوون و ده‌نگیشیان بڕا.\nمانگی پڕ له ژێر په‌رده‌ی هه‌وره‌وه سه‌ری هه‌ڵێنا.. نه‌وزادیش ئاهێکی تێگه‌ڕا.. وه‌لێ هێنده‌ی نه‌خایاند، دیتی وا مانگ ڕه‌نگ و ڕووی (جه‌وهه‌ر) ده‌گرێت.. ئه‌وه‌تا به‌ئاشکرا په‌نجه‌ی شایه‌تومانی بۆ ده‌رێژ ده‌کات، که نیشانه‌ی تۆمه‌تبار و تاوانبارکردنیشه: ((له‌گه‌ڵ تۆمه هه‌ی نه‌وزادی سپڵه. بۆ وه‌هات لێکردم؟.. خۆمن سه‌رم له ڕێتانا بوو.. خاکی به‌رپێ بووم.. بۆ له ده‌مته‌وه دام؟ ویستت که‌لله‌سه‌رم بکه‌یته به‌ده‌باز و به‌سه‌ریدا بپه‌ڕییه‌وه؟.. کوا بزانم پێی بووی به‌چی؟.. هیچت نه‌به‌سته‌وه به‌دناویی نه‌بێت.. ڕاوه‌سته بۆم. بڕوانه هاوڕێکانم چۆن تۆڵه‌ت لێ ده‌که‌نه‌وه.. لێ ده‌که‌نه‌وه.. لێ ده‌که‌نه‌وه..))\nپه‌ڵه‌یه‌ک هه‌وری ڕه‌ش په‌چه‌ی به‌مانگ پۆشی و کۆڵانه‌که‌شی نوقمی تاریکی کرد.. نه‌وزاد مه‌ڵاشووی وشک ببوو. ئاوڕێکی په‌له‌ی دایه‌وه. جووته تارماییه‌که هه‌روا به‌رد هاوێژێک لێوه‌ی دووربوون. ئه‌مجاره‌یان لێی عه‌یان بوو، که ئه‌وانه دوو زه‌لامن، بۆیه ته‌واو دڵی گوشرا.. ته‌کانی دا، به‌ڵام بایه‌که به‌ره‌و دواوه پاڵی پێوه‌ده‌نایه‌وه.. نه‌وزاد تا ده‌هات شه‌که‌ت ده‌بوو.. لاقه‌کانی به‌یه‌کدا ده‌هاتن و قاپاوێژیان ده‌کرد.\nئێستا نه‌وزاد گه‌یشتۆته سیله‌ی کۆڵانه‌که‌ی خۆیان.. ده‌رگه‌یه‌ک، دوان، سیان و سه‌ری چواره‌م ده‌رگه ماڵی خۆیانه.. به ژماره چواره‌م ماڵی کۆڵانه‌که‌یانه. به‌مه‌زنده‌ش هه‌روا په‌نجا هه‌نگاوێک ده‌بێت.. به‌ڵام وه‌کوتر، نێوانی سیله‌ی کۆڵان و ده‌رگه‌ی حه‌وشه‌که‌یان ماوه‌ی نێوان بوون و نه‌بوونه..\nله‌وێوه ئاوڕێکی دایه‌وه، دیتی هێشتا هه‌ر به‌دوایه‌وه‌ن.. وه‌ک ملی به‌گیر وه‌ستابێ ئاوڕدانه‌که‌ی ته‌واو به‌گران بۆ ئه‌نجام درا.. به‌ڵام چاوه‌کانی وه‌ک فلاشی وێنه‌گرێک ئه‌وه‌نده‌یان له‌باردا هه‌بوو بتوانن هه‌ناسه‌یه‌ک له ته‌مه‌نی شه‌و دابڕنن. نه‌وزادیش له‌وه حاڵی ببێت، تاچ ڕاده‌یه‌ک ژیانی له‌به‌رده‌م هه‌ڕه‌شه‌دایه. چونکه ئه‌وان ئه‌وه‌نده‌یان تفاق پێبوو، نه‌ک ئه‌مێکی ده‌ست به‌تاڵ، به‌ڵکو ده‌یانتوانی ده‌یانی وه‌ک ئه‌می پێ بێگیان بکه‌ن…\nنه‌وزاد ته‌واو شه‌که‌ت بووبوو.. ده‌مه داچه‌قێی پێکه‌وت. خۆی وه‌ک گه‌ماڵه خوێڕییه‌ک هاته به‌رچاو؛ له‌سه‌ر هیلکه دزین، خڕ ده‌رگه‌یان له‌سه‌ر داخستبێت و سه‌گ به‌حه‌سارێکی چاکیان پێکردبێت.. زمانی به‌باشی له زاریدا نه‌ده‌گه‌ڕا و ته‌واو وشک بوو. له‌و ده‌مه‌دا ئاواتی بۆ قومێک ئاو ده‌خواست زمانی پێ ته‌ڕبکات.. شپرزه‌ش بوو.. ته‌قه‌للای داو ده‌ستی بۆ به‌رباخه‌ڵی برد. وه‌لێ به‌په‌له ده‌ستی کێشایه‌وه.. وه‌ک جاران ئاسنه‌که به‌ده‌ستییه‌وه نه‌هات. ئه‌مجاره‌ش هه‌وڵی دایه‌وه. بێهووده بوو.. ((خۆشم نازانم بۆچی له بیرم چوو؟.. قه‌ت بووه شه‌و به‌سه‌ردا بێت و پێت نه‌بێت!. ئاخر ته‌نگانه له‌مه ته‌نگانه‌تر؟))\nبه‌م شێوه‌یه و به‌ده‌نگی به‌رز که‌وته سه‌رکۆنه‌کردنی خۆی و پێی زانی، که ئه‌و تاچ ڕاده‌یه‌ک په‌شۆکاوه. چنگی به باخه‌ڵیدا کرد و پاکه‌تی جگه‌ره‌که‌ی به‌ده‌سته‌وه هات.. جگه‌ره‌یه‌کی به‌لێوییه‌وه نا.. به‌هه‌ردوو ده‌ستان، گیرفانی پانتۆڵ، هی چاکه‌ت، ڕاست و چه‌پ.. ناوه‌وه، ده‌ره‌وه، هه‌مووی پشکنی. دوای دۆش دامانێک ئه‌وجا چه‌رخه‌که‌ی له گیرفانی کراسه‌که‌یدا ده‌ریهێنا..\nله به‌ردێک هه‌ڵه‌نگووت. ڕه‌تی برد و به‌چه‌ند هه‌وڵێک ئه‌وجا خۆی گرته‌وه. په‌نجه که‌ڵه‌ی له ماشه‌ی چه‌رخه‌که‌ی گیرکرد. ده‌ستی چه‌پی بۆ زمانه‌ی گڕه‌که کرده سوپه‌ر.. مژێکی لێدا. له‌وه‌دابوو هه‌ردوو گووپێ له یه‌ک بده‌ن. تامێکی نامۆ سه‌ری زمانی چووزانده‌وه و جگه‌ره‌که‌ش کوژایه‌وه.. چه‌ند جارێکی دی هه‌وڵی له‌گه‌ڵدا دا، بێ ئه‌نجام بوو. ئه‌مجا پشتی کرده بایه‌که‌و ماڵی خۆشیان.. پشتی کرده ماڵی خۆیان و جووته تارماییه‌که، یه‌کی به‌باڵای کێوێک له‌به‌ر ڕوانینیدا قوت بوونه‌وه. ئه‌وان ته‌نیا گوریسێک لێوه‌ی دووربوون. دیسان چه‌رخه‌که‌ی داگیرسانده‌وه. تامی جگاره‌که‌ش له زاریدا نامۆتر ده‌بوو. پێی زانی به‌ره‌واژ جغاره‌که‌ی به‌لێوه‌وه ناوه. هه‌ڵیگێڕایه‌وه.\nسه‌رله‌نوێ دایگیرسانده‌وه.. له نێوان گڕی چه‌رخه‌که‌وه، به‌چاوی ترساوه‌وه سه‌رنجی داو هه‌ردووکیانی به‌دیکرد. وه‌ک دوو شاخه‌وانی ڕێی دووری کۆڵ به‌کۆڵ ڕاست و چه‌پیان لێگرتبوو. له‌سه‌ر شانیانه‌وه دوو گوێچکه‌ی ئاسنین سامیان ده‌نارد و له‌به‌ر ڕۆشنایی گڵۆپی کۆڵان ده‌بریسکانه‌وه.\nده‌یویست پێ هه‌ڵبگرێ، که‌چی لاقه‌کانی وه‌ک له‌سه‌ر خێراییه‌کی دیاریکراوی سنووردار کۆک کرابن، نه‌یده‌توانی هه‌نگاوێک له‌وه به‌رینتر بنێ.. له دۆخێکدا بوو، خه‌ونه ئاڵۆزه‌کانی سه‌رده‌می منداڵیی بیرده‌هاته‌وه... پشیله‌کێویه‌کی که‌لله زلی کلک درێژی به‌ڵه‌ک فه‌روی، چاوکووژه‌که‌یی، شوێنی ده‌که‌وت. ها لێره ها له‌وێ، به نێو تووناوتوونی بێشه‌ڵانێکی نیمچه تاریکدا هه‌ڵیده‌بڕی و چنگ له‌سه‌رشان ده‌یفڕاند.. له پڕێکدا قاچه‌کانی جه‌مام ده‌بوون و زاری ده‌به‌سترا.. ئه‌مجا نه‌زمانی ده‌ما هاکات، نه‌قاچی ده‌ما ڕاکات. ده‌گه‌یشته ئه‌وه‌ی قه‌پاڵی پشیله‌کێویی تاین بگاته قوله‌پێی و خه‌به‌ری ده‌بۆوه…\nئێستاش ئه‌م جووته حووچه، نه‌ئه‌وه‌تا بیگرن و گیانی بچنن و نه‌ئه‌وه‌تا وازی لێبێنن به‌ڕێی خۆیه‌وه بڕوات. ئه‌وان سێبه‌رئاسا به‌شوێنییه‌وه‌ن و لێی نابنه‌وه.\nده‌نگێکی باریک و درێژی چاوه‌ڕان نه‌کراو هاته به‌رگوێی. له گه‌ڵیدا دڵی بازیدا و له‌وه‌دابوو له کونه لووتییه‌وه ده‌رپه‌ڕێت. به‌جووڵه‌یه‌کی خۆنه‌ویستانه بایدایه‌وه و چاوی وردکرده‌وه. دیتی وا گوربه‌یه‌ک لێی زیت ده‌بێته‌وه.. چاوه‌کانی دووکه‌لا شووشه‌ی شینن و ده‌بریسکێنه‌وه. سه‌رپشتی کووڕ، وه‌ک به‌م شه‌وه له بۆسه‌ی جرجێکدا بێ. به کاریگه‌ریی ئه‌م دیمه‌نه نه‌وزاد زیاتر ملی چه‌قییه نێو شانه‌کانییه‌وه.\nپشتی کرده ماڵی خۆیان. دیتی ئه‌وان به‌ره به‌ره نزیکتر ده‌بنه‌وه. وا خه‌ریکه ڕاست و چه‌پی لێ ده‌گرن و لای لێ ده‌بڕن. له‌به‌ر تروسکایی گڵۆپی کۆڵانه‌که‌یان ده‌یتوانی ڕوخساریان جیا بکاته‌وه.. هێجگار به‌وه کۆڵه‌ی ئه‌میان کوتابوو، ده‌نگیان لێوه نه‌ده‌هات.. ئه‌م بێده‌نگییه به‌سامه مۆته‌که بوو، چۆکی دادابووه سه‌ر کۆڵه‌ی سینگی.. ویستی گوڕ بداته خۆی و ئه‌و چه‌ند هه‌نگاوه‌ی پێشی به‌گورجی ببڕێت.. هه‌رچه‌ند زۆری له لاقه‌کانی کرد، بێهووده بوو.\nبایه‌کی تووڕه، ته‌زوویه‌کی ساردی به‌ڕوویدا دا. جغاره‌که‌ی نێوان لێوی گه‌شایه‌وه و پزیسکه‌کانی به‌ره‌وڕووی بوونه‌وه. کۆکه‌یه‌کی تاسینه‌ر به‌ربینی گرت.. جغاره‌که‌ی تووڕهه‌ڵدا و کۆکه‌که‌ی خاو بو‌وه‌وه.. هێزی دایه به‌رخۆی.. ئه‌وانیش پێیان هه‌ڵگرت.. وه‌ک بیانه‌وێت مریشکێک بگرن، یه‌کێکیان خه‌ریک بوو له‌لای ڕاسته‌وه ئامبازی د‌ه‌بوو، ده‌یویست ته‌نگاوی بکات و ئه‌وی دیکه‌یان له‌لای چه‌په‌وه باوه‌شی بۆ کردبۆوه.. خه‌یاڵێکی خراپ به‌مێشکیدا گوزه‌ری کرد. ((ئیستا ته‌واو له‌وه دڵنیام، که ئه‌م دوو زه‌لامه کۆکه، براکانی جه‌وهه‌رن و به‌نیازی تۆڵه‌سه‌ندنه‌وه شوێنم که‌وتوون، خۆیانن، ئا..)) له‌و ساته‌دا، ته‌واو هه‌ستی به بێده‌ره‌تانیی خۆی کرد. وایزانی له بیابانێکدا گیری خواردووه، بێ کۆتایی، بیابانێک هه‌رچی ناوی ژیان هه‌بێت تێیدا نییه.. ته‌نانه‌ت حوشترخواریشی لێ نه‌ڕواوه و تاچاو بڕبکات ده‌ریایه‌ک لمی ڕووته.. نه‌وزاد بۆ یه‌که‌م پلیکانه هه‌نگاوی هه‌ڵهێنا. دوو پلیکانه‌ی دیکه‌و ده‌ستی ده‌گاته ده‌رگاکه‌یان، لێی ده‌دات.. ئه‌و جۆره لێدانه‌ی خۆیان له‌سه‌ری ڕێککه‌وتوون.. دایکیشی به‌پڕتاو به‌ده‌نگییه‌وه دێت:\n((له‌گه‌ڵ تۆمه کوڕم نه‌وزاد، ڕوو ڕه‌شت کردین.. چۆن دڵت هێنای وات له جه‌وهه‌ر کرد؟.. ئه‌و شیربرات بوو.. کوڕی گه‌ڕه‌ک بوو!))\n((جه‌وهه‌ر به‌رده‌بازه و به‌سه‌ریدا ده‌په‌ڕمه‌وه! دوای ئه‌وه‌ش کێ گومانی بۆمن ده‌چێ؟))\n((وا مه‌ڵێ.. له‌م شاره‌دا به‌قه‌ده‌ر نووکه ده‌رزییه‌ک شت ون نابێت. تۆ تاوانت کرد…))\nکه‌وته خۆی. هه‌موو هێزی کۆکرده‌وه و شاڵاوی بۆ ده‌رگه‌که برد.. له سه‌ریه‌ک که‌وته کوتانی.. کاتێک به‌خۆی زانی به‌جووته له‌سه‌ر پلیکانه‌کانن و لایان لێ بڕیوه.. به‌هاڵاوی هه‌ناسه‌یان بناگوێی گه‌رم ڕاهات و ئه‌بڵه‌ق بوو. وای هه‌ست ده‌کرد، تاریکه شه‌وه‌که‌ی لێ خه‌ستتر ده‌بێت و شه‌وه‌که هینده‌ی عه‌بایه‌کی ماوه‌ته‌وه و له‌وه‌دایه له ملی بئاڵێت. سینگی توند بوو. وه‌ک به‌ندی دڵی بگوشن، له‌رزۆک و هیچ له‌باردا نه‌بوو، له به‌رده‌میاندا وشک وه‌ستا. ئه‌وه‌ی زێتر پرزه‌ی ئه‌می بڕیبوو بێده‌نگییه‌که بوو.. وه‌ک به‌رخی ژێر چه‌قۆی قه‌ساب، له تێڕامانی ده‌ست و چه‌قۆیه‌که به‌ولاوه هیچی دیکه‌ی به‌ده‌سته‌وه نه‌مابوو..\nدیسان له‌سه‌ر یه‌ک که‌وته‌وه کوتانی ده‌رگه‌که‌یان.. به‌ڵام دایکی به‌ده‌نگییه‌وه نه‌هات.. وه‌ک ئه‌مشه‌و هه‌موولایه‌ک، ته‌نانه‌ت دایکیشی له‌سه‌ر لاناوبردنی کۆک بن وه‌هابوو.. تروسکایی له چوار که‌ناری به‌دی نه‌ده‌کرد ((پشت مه‌که ماڵی خۆت.. براکانی جه‌وهه‌ر.. مه‌گه‌ر سه‌ری خۆت بۆ وڵاتێک هه‌ڵبگری.. تاوانت کرد.. تاوان..)\nوه‌ک شه‌وگه‌رد به‌دیواره‌که‌دا هه‌ڵزنا. به‌ڵام هه‌ریه‌که‌یان لاقێکی گرت و به‌ریاندایه خواره‌وه.. له‌سه‌ر گازه‌رای پشت که‌وت.. دیتی دوو حووچ به ژوور سه‌رییه‌وه ئاماده‌ن.. دوای که‌مێک، هه‌ریه‌که‌یان ده‌ستی دایه په‌نجه تووته‌یه‌کی و ڕاستیان کرده‌وه. ئه‌مجاره‌یان مینا پشیله‌یه‌ک و ته‌نگاو کرابێت، خۆی بۆ شاڵاوبردن هێنایه‌وه یه‌ک و ته‌واو کرژبوو. ئه‌مجا به‌هه‌ردوو چنگ په‌لاماری سه‌رو جامه‌دانییه‌که‌یانی داو یه‌ک به‌خۆی هاواری کرد:\n((بڕوا بکه‌ن من براکه‌تانم نه‌کوشتووه!!))\nکڵاوو مێزه‌ری هه‌ردووکیانی به‌ده‌سته‌وه هات. ئه‌بڵه‌ق وه‌ستا. هه‌ر چاوێکی هینده‌ی هه‌ڵووژه ڕه‌شه‌یه‌ک ده‌رپه‌ڕی. که‌وته لێوه‌له‌ڕێ. کاتێک سه‌رنجی دان، دیتی ئه‌و جووته زه‌لا‌مه که‌سی دیکه نین خۆی نه‌بێت.. ئه‌و جووته تارماییه هه‌رخۆی بوون.. هه‌ردوو ڕووه‌که‌یش ده‌مامک بوون.. نه‌وزاد له ناوه‌ڕاستداو دووانه‌که‌ی دی، که هه‌ر خۆی بوون، له‌ملاو ئه‌ولایه‌وه وه‌ستابوون..\nبه‌ره به‌ره له‌شی خاوبووه‌وه، تا به‌ته‌واوی هیزی لێبڕا.. نوشتایه‌وه.. دووقه‌دبوو.. سێقه‌د بوو.. له‌سه‌ر پلیکانه‌کان ڕه‌هێڵ بوو.. له ژووریشه‌وه دایکی ته‌واو په‌شۆكابوو.. چونکه تاکو ئێستا ئه‌و جۆره له ده‌رگه‌دانه‌ی نه‌بیستبوو.. وه‌کو تریش نه‌وزادی کوڕی هێشتا به‌ده‌ره‌وه بوو.\nبڕوانه: نووسه‌ری کورد، ژماره(8)، خولی دووه‌م، 1982\nPrevious به‌ره‌و مه‌ده‌نیه‌ت و کڕینه‌وه‌ی تاکه‌کان\nNext ناتوانم لەخۆشەویستى دابڕێم


چالاكییه‌كانی یادی 29 ساڵه‌ی كیمیا بارانی هه‌ڵه‌بجه ده‌ستی پێكرد\nMarch 16, 2017 - 2:02 PM کۆدی هه واڵ : 818091 سه ر چاوه : ابنا 24 كوردی Link:\nساڵیادی كیمیا بارانی هه‌ڵه‌بجه ده‌ستی پێكرد‌و ماوه‌ی دوو كاتژمێر ده‌خایه‌نێت\nمه‌راسیمی 29یه‌مین ساڵیادی كیمیا بارانی هه‌ڵه‌بجه ده‌ستی پێكرد‌و ماوه‌ی دوو كاتژمێر ده‌خایه‌نێت و چه‌ند چالاكییه‌ك ئه‌نجام ده‌درێن.\nئه‌مڕۆ پێنجشه‌ممه بیست و نۆ ساڵ به‌سه‌ر تاوانی كیمیا بارانكردنی هه‌ڵه‌بجه‌دا له‌لایه‌ن رژێمی به‌عسه‌وه به سه‌رۆكایه‌تی سه‌دام حسێن تێده‌په‌ڕێت، كه زیاتر له پێنج هه‌زار هاوڵاتی مه‌ده‌نی ئه‌و شاره به كیمیایی شه‌هیدكران.\nبە پێی هەواڵ دەری ئەهلی بەیت ع.ابنا: مه‌راسیمی ساڵیادی كیمیا باران كاتژمێر 11ی پێش نیوه‌ڕۆ له هۆڵی یاریگای نێوده‌وڵه‌تی پارێزگای هه‌ڵه‌بجه به‌ئاماده‌بونی به‌رپرسانی حكومی و حزبی و نوێنه‌ری كونسوڵخانه‌ی وڵاتان و كه‌سوكاری شه‌هیدان ده‌ستیپێكردوه.\nوتیشی "له مه‌راسیمه‌كه‌دا جگه له خوێندنه‌وه‌ی چه‌ند وتارێك چه‌ندین چالاكی هونه‌ریش ئه‌نجامده‌درێن و له كاتژمێر یه‌كی پاشنیوه‌ڕۆش زانكۆی هه‌ڵه‌بجه پانێڵێك له‌سه‌ر جینۆساید سازده‌كات".\nشه‌هید عومه‌ری خاوه‌ر، كه سیمبوڵی شه‌هیدانی كیمیابارانی هه‌ڵه‌بجه‌یه، له‌دوای تێپه‌ڕینی 29 ساڵ به‌سه‌ر كیمیابارانی شاره‌كه‌دا، هێشتا گۆڕه‌كه‌ی نادیاره‌و كه‌س نازانێت له‌كوێ نێژراوه.\nشه‌هید عومه‌ری خاوه‌ر خاوه‌نی هه‌شت كچ و 3 كوڕ بووه، خۆی و خێزان و منداڵه‌كانی له تاوانی كیمیابارانی هه‌ڵه‌بجه‌دا شه‌هید بوون, له كاتێكدا گۆڕی خۆی و كۆرپه‌كه‌ی نادیاره، به‌لاَم گۆڕی خێزان و منداڵه‌كانی تری له‌گۆڕستانی شه‌هیدانی هه‌ڵه‌بجه‌ن.\n- See more at: http://www.knnc.net/Drejey-hawal.aspx?id=97868&LinkID=4&video=True&leguaid=#sthash.MPedGOE7.dpuf


سینه ما خانووگی LG 1250 وات ﻤﯚدێلی LHD687 – بندر گناوه\nخانهکه ره سته ی خانووگیده نگ وه وێنهDVD BlÛ-Rayسینه ما خانووگی LG 1250 وات ﻤﯚدێلی LHD687\nسینه ما خانووگی LG 1250 وات ﻤﯚدێلی LHD687\nسینه ما خانووگی LG 1250 وات ﻤﯚدێلی LHD687 عدد\nﺠﯚری که ره سته:سینه ما خانووگی\nده ر چوونی بانگ:1250 وات\nژماره ی ﻧﯚکه نده ی بانگی:4.2ﻧﯚکه نداو\nدارای ته ﮐﻧﯚﻠﯚژیای:DOLBY DIGITAL\nئیمکانات:ﮐﯚنترﯚل له رێگای ﻤﯚبایل\nدسته: DVD BlÛ-Ray, ده نگ وه وێنه, سیسته می ده نگی وه باند برچسب: سینه ما خانووگی\nسینه مای خانووگی LG687 یهکی له ﭘڕﭼﯚنیه تی ترین سیسته مه ی بانگیه کانی ﮐﯚمپانی LGده بێ که ئه مه بێره ندی ﮐﯚریای له ساڵی 2020 ئه وه ناسان کردووه .ئه مه بار له سێ به ش یانی دوو ده نگوه ش و یهک که ره سته DVDدراﯿﭫ دروست بووه\nئێسپیکێره کانی ئه مه ﻤﯚدێل به رز هه ن .نه خشه ی شیک و جوانی ئه مه که ره سته بایس بووه تا له گه ل ههمو دیزاینی سێت بوو و رﯚاله تی تهک له چێوه ته کانی ئیوه ده به خشێ.سیسته مه ی بانگی LGﻤﯚدێلی LHD-687 له ده نگوه شه کانی 2و4 ﻧﯚکه نداو سوودمه نده که دارای چوار ژماره ده نگوه ش و دوو ساب ووفر ده بێ.\nئه مه ده نگوه شه کان له گه ل هیم کاری یهک تری ده نگی در سنووری 1250 واتن ده ر هێنان ده که ئه مه ڕوو ده نگ له سنووری ﺧﯚدێ بێ وه که .دروست که ره کانی سینه ما خانووگی LG LHD-687 ته ﮐﻧﯚﻠﯚژیه کانن له ئه مه سینه ما خانووگی هێشته نه تا له ده نگی ههمو گیر و ﭘڕتوان دهست دﯚزین بکه ن.ته ﮐﻧﯚﻠﯚژیه کانی وه کی Dolby digital و Dolby Audioو Clear Voice ده بێ دالبی دیجیتال ده نگه کانێ له ده نگوه شه کان په ستاندنی ده که ئه وا ههمو لا له رێگای ته ﮐﻧﯚﻠﯚژیه کانی Dolby Atmosو Dolby Audio له چێوه به ش ده کا.توانی ﺒﻠووتووس ئیمکانی پهیوه ندی ههمو فایله کانی بانگیێ له ﻤﯚبایل و ته بلێت به سینه ما خانووگی له گورج ترین وه ختێ ﺒﯚتان ئاماده ده که.\nاولین نفری باشید که دیدگاهی را برای “سینه ما خانووگی LG 1250 وات ﻤﯚدێلی LHD687” ارسال می کنید لغو پاسخ\nته له ﭭیزﯿﯚن هایسێنس 100ئینچ\nProduct dimensions8.1x24x15.7 inches\nItem model number100L10E\nDate first availableFebruary 4, 2019\n78,500,000 تومان افزودن به سبد خرید\nته له ﭭیزﯿﯚنی هایسێنس 7200 -70 ئینچ\nوڵات دروست که ر:چین\nرووناکی بهک گێرﯚند: Direct LED\nﭭێرژنه کانی HDR: HDR10+ / HLG\nدارای ته ﮐﻧﯚﻠﯚژیای:Smooth Motion\nسازنده :core i4\nته ﮐﻧﯚﻠﯚژیای: precision color mapping\nبار: Sports mode\nﮔﯚشه ی دیت: Wide Viewing Angle\nسیسته مه ی کار:ئه ندرﯚید\nته له ﭭیزﯿﯚن ئێ لجی -LM5500\nماشینی وه خت\nپشتگیره له 26زوان\nئیمکانی ﺗﯚماری بهرنامه کانی ته له ﭭیزﯿﯚن\nئیمکانی ئیشان دانی ژیر نوس\nتوانایی Audio Description\nپشتگیری له Quick Access\nته له ﭭیزﯿﯚن هایسێنس -hisense u7\nﭼﯚنیه تی وێنه :4k\nڕێﻔڕێش ڕیت:120 هرتز\nڕێزﯚﻠﯚشێنی وێنه :3840×2160 پێکسێل\nﭭێرژن:HDR : HDR10 / HLG\nرووناکی به ک گێرﯚند: Dual LED\nتهﮐﻧﯚﻠﯚژیای وێنه : Quantum Dot\nته له ﭭیزﯿﯚن ناﻧﯚ ﺳێل ئێ لجی 4kقه باره ی 55 ئینچ\nسیسته مه ی کار:WebOS\nﺠﯚری پیشان گه ر:ئێل ئێ دی\nقه باره :55 ئینچ\nساڵی به رهه مهێنی :2020\nره نگی ﮐﯚمای:ره ش\n20,400,000 تومان افزودن به سبد خرید\nﭭیزﯿﯚن ئێ لجی20 وات\nدروست که ر:شێرکه ت ئێ لجی\nقه باره ی پیشان گه ر:43 ئینچ\nﺠﯚر پیشان گه ر:ته خت\nﭼﯚنیه تی وێنه: FULL HD\nسیسته مه ی کار: WebOS\nدروست که ر:وڵات ﮐﯚریای باشوور و ﻤﯚنتاژمیسر


هەمەڕەنگ – پەڕە 108 – Knwe.org\nسەرەکی » هەمەڕەنگ (پەڕە 108)\nدوای چەندین ساڵ فیلمەکەی نمایشدەکرێتەوە\nفیلمی «The War With Grandpa» کە فیلمێکی کۆمیدییەو «رۆبەرت دەنیرۆ» ئەستێرەی ناوداری سینەمای جیهان رۆڵی سەرکی تێدا دەبینێت، توانی لەماوەی یەک رۆژی نمایشیدا بڕی 3.6 ملیۆن دۆلار داهات بەدەستبهێنێت. فیلمەکە بەرهەمی ساڵانی پێشووەو ساڵی 2018 بەهۆی کۆمەڵێک کێشەوە کۆمپانیای بەرهەمهێنەری فیلمەکەی لەنمایش راگرت. بەڵام ئەمساڵ کۆمپانیاکە بڕیاریدا فیلمەکە بخاتەوە سەر شاشەی سینەماکان و لەئێستادا لەزۆربەی وڵاتان نمایشدەکرێت. لەم فیلمەدا جگە ...\nژیانی كێوییەكانی گەرمیان لە پیشانگەیەكی فۆتۆگرافیدا\nپیشانگەی (ژیانی كێوی، لەچاوی كامێرای سێ فۆتۆگرافەری گەرمیاندا) لەلایەن سەنتەری چالاكی گەنجانی كەلار بەهاوبەشی رێكخراوی هاریكاری ئەڵمانی كرایەوە. لە پیشانگەكەدا، کە بەئامادەبوونی بەرپرسان و ژینگەدۆستان کرایەوە، كارە فۆتۆگرافەرییەكانی (نەجیب عومەر، نیعمەت مەڵۆ و فریاد ئەحمەد) كە تایبەت بوون بەئاژەڵ و باڵندە كێوییەكانی گەرمیان نمایشكران. ئامانجی سەرەكی لەكردنەوەی ئەم پیشانگەیە، پیشاندانی جوانی ژینگەی سنورەكە و دەوڵەمەندی بو بەچەندین ئاژەڵی كێوی، ئەوە ...\nكەركوك،پیشانگەیەكی كاری دەستیی خانمان كرایەوە\nئێوارەی رۆژی 10/10/2020، لەسەنتەری رۆشنبیری كەركوك پیشانگەیەكی كاری دەستیی خانمان بۆ ژمارەیەك لەخانمانی شارەكە كرایەوەو ماوەی سێ رۆژ بەردەوام دەبێت‌و سەرجەم پێكهاتەكانی كەركوك بەشداربوون. لەوبارەیەوە خاتوو ئیبتیسام سەعدواڵڵا رێكخەری پیشكانگەكە بەكوردستانی نوێی وت: لەپیشانگەكەدا زیاتر لە 70 خانم بەشداربوون‌و سەرجەم كارەكانیان كاری دەستی ماڵەوە بوون، گەر بێت‌و هاوكاری خانمان بكرێت دەبێتە داهاتێكی باش بۆ بژێوی ئەو خانمانەی لەماڵەوە كاری دەستی ...\nچاوەڕوانی نمایشکردنی فیلمە نوێکەیەتی\nلەگەڵ ئەوە کە ڤایرۆسی کۆرۆنا خەریکە جارێکی تر دەبێتەهۆی داخستنی هۆڵی سینەماکان و راگرتنی چالاکییە هونەرییەکان لە وڵاتانی جیهاندا، بەڵام (ئانا هاسوای) خانمە ئەستێرەی دیاری سینەمای جیهان هەر چاوەڕوانی نمایشکردنی فیلمە نوێکەیەتی. فیلمە نوێکەی کە ئەم خانمە سینەماکارە رۆڵی تێدا دەبینێت، بەرهەمی کۆمپانیای (Warner Bros)ەو ناوی (The Witches)و بڕیارە 22ی ئەم مانگە نمایشبکرێت. لەم فیلمەدا جگە لە ئانا هاسوای چەندین ...\nمامۆستا ع.ع شەونم بەجێهێشتین، ماڵئاوا\nسەرلەبەیانى رۆژی 10/10/2020، شاعیر و نووسەر عەلی عەبدوڵڵا سۆفی محەمەد ناسراو بە ع.ع شەونم، لە تەمەنى 95 ساڵیدا کۆچى دواییکرد. ع.ع شەونم، ساڵى ١٩٢٥ لە هەڵەبجە لەدایکبووەو دەرچووی خانەى مامۆستایانى بەغدایە، یەکەم بەرهەمی نووسینی ساڵی ١٩٤٣ لەگۆڤاری گەلاوێژ بلاوبۆتەوە. یەکێک بووە لەدامەزرێنەرانی «یەکێتی نووسەرانی کورد» وەرگری یەکەمین خەڵاتی شیعریی فێستیڤاڵی گەلاوێژە. لەبواری شیعری نەتەوەیی و نیشتمانی و منداڵاندا خاوەنی ستایڵێکی ...\nكەركوك،پیشانگەیەكی شێوەكاری بۆ كۆمەڵێك گەنج كرایەوە\nئێوارەی رۆژی 8/10/2020، لەلایەن كۆمەڵەی فریاكەوتنی كوردستانەوە پیشانگەیەكی شێوەكاری بۆ كۆمەڵێك فێرخوازی كوڕو كچی پەیمانگەی هونەرە جوانەكانی كەركوك لەسەنتەری رۆشنبیری كەركوك كرایەوە. پیشانگەكە هاوبەش‌و جۆراوجۆر بوو نزیكەی 70 وێنەو تابلۆی لەخۆگرتبو‌و. شایانی باسە بۆ ئەم پیشانگەیە خوێندكارانی پەیمانگەی هونەرە جوانەكانی كەركوك سوودیان لەماوەی كەرەنتینە وەرگرتبوو بۆ کێشان و تەواوکردنی کارە هونەرییەکانیان توانیان لەم پیشانگەیەدا تواناكانی خۆیان بخەنەڕوو. شایانی باسە بۆ ...\nمەهاباد قەرەداغی کۆچی دوایی کرد\nرۆژی 9/10/2020 نووسەر و شاعیر و وەرگێڕ «مەهاباد قەرەداغی» پاش چەند رۆژێک مانەوەی لە نەخۆشخانە بەهۆی ڤایرۆسی کۆرۆناوە کۆچی دوایی کرد. مەهاباد قەرەداغی، ساڵی 1966 لەشارۆچکەی کفری لەدایک بووە، لە تەمەنی گەنجییەوە دەستی بە نووسینی شیعر کردووە. ساڵی 1980 یەکەمین بەرهەمی شیعری لەهەفتەنامەی هاوکاریدا بڵاوکراوەتەوە. خاوەنی چەندین رۆمان و کورتەچیرۆک و کتێب و توێژینەوەیە. 405 جار بینراوە\nئێوارەیەکی پاییزیی بۆ ژەنەڕاڵی پاییز\nئێوارەی رۆژی پێنجشەممە 8/10/2020 لەپاركی ئازادی لە سلێمانی، ئێوارەیەكی پاییزانە بۆ شیعرەكان و یادی (محەمەد عومەر عوسمان- ژەنەڕاڵی پاییز) بەڕێوەچوو. هەروەها بەبۆنەی یەكەمین ساڵیادی كۆچی دوایی ئەم شاعیرەوە لەلایەن بەختیار هەڵەبجەییەوە پەیكەرەكە نوێكرایەوەو دواتر چەند پارچە شیعرێكی ژەنەڕاڵی پایز خوێنرایەوە. لە puk میدیاوە 484 جار بینراوە\nکۆیە، كارێكی شانۆیی نمایشكرا\nئێوارەی رۆژی 5/10/2020 بەمیوانداریی بەشی شانۆی سەنتەری چالاكی گەنجانی كۆیە، گروپی شانۆی دوكان لەهۆڵی سەنتەری چالاكی گەنجانی كۆیە بەئامادەبوونی ژمارەیەكی زۆریی جەماوەری بینەری شانۆ، شانۆیی (خەونێك ژیانی گۆڕیم) یان نمایشكرد. شانۆییەکە نووسینی گیڤارا جەبار-ەو ئاكار بەكر کاری دەرهێنانی بۆ کردووەو هەریەکە لە رێناس ساڵح، تابلۆ ئەسوەد، گیڤارا جەبار رۆڵیان تێدابینی. ناوەڕۆكی شانۆییەكەش خۆی لەدوو خاڵدا دەبینییەوە كە بریتیبوون لە خوپارێزی ...\nتۆم هانکس لە فیلمێکی نوێدا\nکۆمپانیای بەرهەمهێنەری فیلمی «News of the World» نوێترین وێنەی فیلمەکەی بڵاوکردەوە کە ئەستێرەی دیاری سینەمای جیهان (تۆم هانکس) رۆڵی سەرەکی تێدا دەبینێت. فیلمەکە پۆل گریگراس دەرهێنەرێتی و جگە لە تۆم هانکس چەندین ئەکتەری دیار تر رۆڵی تێدا دەبینن، لەوانە: نیل ساندلاندس، هیلینا زینجل، تۆماس فرانسس، مۆرفی میشێل، کامبل ستافۆرد. 704 جار بینراوە\nلاپەرە 108 لە 297« سەرەتا...8090100«106107108109110\t»\t120130140...کۆتا »


عارف تەیفور ئەندامی سەرکردایەتی، کە بە فەرمان، نەک بە دەنگدان کرایە ئەندامی مەکتەبی سیاسی و بەرپرسی ئەنجومەنی سەرکردایەتی سلێمانی و ھەڵەبجە، ئەمە بۆ خۆی دوورخستنەوەیەکیش بوو لە سەرکردایەتیی. ئەم ئەندامەی سەرکردایەتی لە دیدارێکیدا لەگەڵ کۆمەڵێک کادری پاشکەوتوی سلێمانی، کە دەنگەکەی تۆمار کراوە، ناڕەزایی خۆی دەردەبڕێیت لەسەر ئەدای مەکتەبی سیاسی و هیوای بە کۆنگرەی 14ی پارتی نییە، یەکێک لەو رەخنانەی کە لەو دیدارەدا گرتوویەتی باسی کێشەی کادیرانە و چاککردنی موچەکانیان دەکات، بەمە ناڕەزایی دەردەبڕێیت بەوەی...\nئه‌ندامێکی پارتی: شەڕی نێوان كوتلەكانی نێچر و مەسروور لە سلێمانی\nشەڕی نێوان كوتلەكانی نێچیر و مەسرور لە سلێمانی سەری هەر یەك لە عەبدلوەهاب علی و ئاری هەرسین و ئاكۆچاوشین دەخوات.بەپێی هەواڵێكی بەپەلە و سەرچاوەیەكی باوەڕپێكراو، ئەمڕۆ پێمان گەیشتووە كە سەركردایەتی پارتی بەهۆی توندبوونی شەڕی كوتلەكانی نێچیرڤان و مەسرووربارزانییەوە لە ناو ئەنجوومەنی سەركردایەتی سلێمانی...\nئه‌ندامێکی پارتی: من ئه‌ندامێکی پارتی دیموکراتی کوردستانم له سوید\nمن ئه‌ندامێکی پارتی دیموکراتی کوردستانم له سوید ده‌نگ به بزوتنه‌وه‌ی گۆران ده‌ده‌م. له به‌ر ئه‌وه‌ی نۆێنه‌ری من له لیژنه‌ی ناوچه‌ی پارتی دیموکراتی کوردستان له سوید، 16 سال به‌عسی و به‌رپرسی مه‌رکه‌ز شه‌بابی سلێمانی بووه. هه‌ر مرۆڤێک ساتێک له ژیانی رێبه‌ری خیانه‌ت بوبێت، هه‌رگیز چاوه‌روانی...


له‌لایه‌ن: محەمەد ڕزگار - به‌روار: 2021-01-13-15:37:00 - کۆدی بابەت: 1308\nسێ عەولەمە یان دوو\nزانایانی پسپۆڕ کەمتر کێشەیان هەیە لە بارەی سەرهەڵدانی عەولەمە و ڕەگ و ڕیشەی ئاینی و سروشتییەکانی، بەڵام بەشی هەرە زۆری عەولەمە بۆ (٣) قۆناغ دابەش دەکەن، عەولەمی پەیام (ئیسلامی)، دووەم عەولەمی شیوعیەت، سێیەم عەولەمەی ئێستای سەرمایەداری.\nئەو دابەشیە زۆر دروست و زانستی نییە، ئەوە کاریگەری هەردوو تیۆری (ململانێی شارستانی) هندگتۆن و (کۆتایی مێژوو)ـی ڤۆکۆیامای لەسەرە، مادام ناوی قۆناغ بهێنێ، خۆ بیکردبایە (٣) جۆر ئەوە مانەیەکی تری هەڵدەگرت، بەڵام ڕاستیەکەی ئەوەیە هەر دوو جۆر عەولەمەیە:\n١- عەولەمەی ئیسلام/ یان بە گشتی عەولەمەی پەیام، کە لە سەرەتای بەشەریەت لە شێوەی دەڤەری هاتووە تا لە پەیامی ئیسلام بووە بە جیهانی، ئینجا عەولەمی ئیسلام لە ئامانج و پێکهێنان و سیستەمدا زۆر جیایە لەگەڵ عەولەمی بەشەری، بۆیە عەولەمەی ئیسلام بە ناوی (عالمیة الأسلام) ناودەبرێ نەک (عەولەمە)، هەروەک (سمیر عاطف زین) کتابێکی بە ناوی (عالمیة الإسلام و مادیة العولمە) هەیە.\n٢- عەولەمەی بەشەری/ هەلبەتە ئەم پەیام و پێشڕەوی بەشەریەتە هەر لە سەرەتاوە هەتا کۆمەڵگەش دەمێنێ هەر پێشڕەوە، بۆیە جیهانیەتی پەیام زیاتر لە (١٠) سەدە لە پێش عەولەمی بەشەری هاتووە و ئێستاش هەر فاکتەری مونافیسە بۆی، لە ڕآستیدا عەولەمی شیوعیەت و عەولەمی سەرمایەداری جیا نین لە ڕووی مادیەتی، یان وەک (تۆینبی) وەختی خۆی وتبووی، دوو ئاوازی یەک گۆرانین، دوو قۆناغیش نین و هەریەکە سەر بە دوو سەربازگە و دوو سیستەمی ڕۆژهەڵاتی و ڕۆژئاواییش نین (لەگەڵ جیاوازی زۆری نێوانیشیان)، نەخێر بەڵکوو هەردوولا سەر بە یەک عەولەمەی بەشەرین کە زادەی عەقڵی بەشەرین بە گشتی، ئەو عەولەمەی ئێستاش زادەی سەرمایەداری نییە بە تەنها، هەروەک بەشێکی زۆر وا تێگەیشتوون بە تایبەتی ڕەوشەنبیری کورد و سیستەمی ئایدیۆلۆژیای زۆربەی حزبە ئەکتیڤەکانی کوردستانیش.\nئەو عەولەمەیە ناسنامەی شارستانی و ڕەگەزی جوگرافی و ئاینی نییە، هەرەوەزی هەموو کۆمەڵگەیەم، بەڵام فاکتەری لایەنێکی زیاتر بەسەدا زاڵە، ئەوەش بابەتی (پێشڕەوایەتی و سەرکردایەتی عەولەمەیە) نەک خودی عەولەمە، لەوەیان دا بە سەلبی دەگەڕێتەوە کێشەکانی (ناسنامە) و (هیمنة) و (تقزم) دێتە پێش و دەردەکەوێ ئەو عەولەمەیە (یان ئەودێیە بچووکە) دروست نییە ئەوەنە بە باشە باس دەکرێ، یەک ڕەنگ و یەک ئاست و یەک تەرازوو... نییە بەڵکو لەو دیێە (برسی و تێر، ڕەش و سپی، سەروو و خواروو، دەوڵەمەند و هەژار، کێخوا و خزمەتکار، ئازاد و دیل، خاوەن و بەندە، ...) هەیە، ئەو عەولەمەیە ئەیدیۆلۆژیشە، پێکهاتووە لە دژ و لایەنگیری، (تەنزیری) بۆ دەکرێ هەروەک ئەو تیۆرەی (شارستانی- هندگتۆن) و (مێژووی ڤۆکۆیاما)، کە خۆی دەنوێنێ لە: وڵاتانی سەرمایەداری باڵا و کۆمپانیا باڵاکا، چینە دەوڵەمەندە کۆمبرادۆرەکان، لایەنی مادی خواز.. دژەکانیش بریتین لە وڵاتانی تازەپێگەیشتوو، چینی هەژار بە گشتی کە زۆرایەتی پێک دەهێنن، لایەنی ئاینی...\nسەرەڕای ئەوەش عەولەمی بەشەری کاریگەری لەسەر ئیسلام هەیە بە ئیجابی، چونکە ئەو عەولەمەیە لە جهانی ئیسلامی جارێکی تر ناسنامەیەکی ئیسلامی جهانی دەداتەوە تاک و کۆمەڵەکان، هەم ڕەهەندە جیهانییەکانی ئیسلامی زیندوو دەبێتەوە لە جیاتی رەهەندی دەڤەری و نەتەوەیی و ... ئەوەش تەکانێکی تری سەرباری بەهێزێ ڕابوونی ئیسلامییە، یەکسەر دەبێتە هۆی قەڵۆش بوونی مەدرەسەکانی تریش.\nبابه‌ته په‌یوه‌ندیداره‌كان به : سێ عەولەمە یان دوو؟!


ورده‌كاری روداوه‌كه‌ی خانه‌قینكێ دروشمی دژی یه‌كێتی نوسی و ئاسایشی چه‌ك كرد؟\nورده‌كاری روداوه‌كه‌ی خانه‌قین\nكێ دروشمی دژی یه‌كێتی نوسی و ئاسایشی چه‌ك كرد؟\nدیاله/ 18ی ئایاری 2021/ نوسینی چه‌ند دروشمێك له‌سه‌ر باره‌گای ئاسایشی یه‌كێتیی نیشتمانیی كوردستان له ناوه‌ندی قه‌زای خانه‌قین له‌لایه‌ن ژماره‌یه‌ك خۆپیشانده‌ره‌وه كه داوای ئازادكردنی ده‌ستگیركراوێكیان ده‌كرد فۆتۆ: ئه‌میر خانه‌قینی\nژماره‌یه‌ك ئاسایشی سه‌ر به یه‌كێتیی نیشتمانیی كوردستان له بازگه‌یه‌كی خانه‌قین چه‌ك ده‌كرێن، دوای نوسینی چه‌ندین دروشمی دژایه‌تی له‌سه‌ر دیواری باره‌گاكانیان له ناوه‌ندی قه‌زاكه‌دا، ئه‌وه‌ش به‌وته‌ی لێپرسراوانی ئه‌و حزبه، گروپ و لایه‌نگرانی حه‌شدی شه‌عبی له پشته‌وه‌یه.\nئێواره‌ی دوشه‌ممه 17ی ئایاری 2021، چه‌كدارانی حه‌شدی شه‌عبی له بازگه‌یه‌كی هاوبه‌شی ئه‌منیدا، هێرشده‌كه‌نه سه‌ر هێزێكی ئاسایشی یه‌كێتیی.\nسه‌رچاوه‌یه‌ك له ئاسایش به (كه‌ركوك ناو)ی وت "له بازگه‌ی باوه‌مه‌حمود حه‌شدی شه‌عبی ژماره‌یه‌ك له كارمه‌ندانی ئاسایشیان چه‌ك كردووه، مۆبایله‌كانیان لێوه‌رگرتون و دوای سوكایه‌تیپێكردن ناردویانن بۆ ماڵه‌وه".\nئه‌و بازگه‌یه به‌هاوبه‌شی له‌لایه‌ن حه‌شدی شه‌عبی، ئاسایشی یه‌كێتی، پۆلیس و سوپای عیراقییه‌وه به‌ڕێوه‌ده‌برێت و ده‌كه‌وێته سه‌ر رێگای سه‌ره‌كی خانه‌قین – كه‌لار.\nبه‌پێی به‌دواداچونی (كه‌ركوك ناو) ئێستا هیچ كارمه‌ندێكی ئاسایشی یه‌كێتیی له شه‌قام و گۆڕه‌پانه سه‌ره‌كییه‌كانی شاری خانه‌قین نابینرێن كه پێشتر ئه‌ركیان له‌و شوێنانه‌دا هه‌بوو.\nدیاله/ 18ی ئایاری 2021/ نوسینی دروشمى هه‌ڕه‌شه به‌ناوی گروپی ره‌بعه‌ڵڵای حه‌شدی شه‌عبی له‌سه‌ر دیواری باره‌گای مه‌ڵبه‌ندی خانه‌قینی یه‌كێتیی نیشتمانیی كوردستان له ناوه‌ندی قه‌زای خانه‌قین فۆتۆ: ئه‌میر خانه‌قینی\nئه‌وه‌ش له كاتێكدابوو كاتژمێر 4:30 خوله‌كی دوانیوه‌ڕۆی هه‌مان رۆژ له ناوه‌ندی قه‌زای خانه‌قین، ژماره‌یه‌ك هاوڵاتی به جلی مه‌ده‌نییه‌وه بۆ ده‌ربڕینی ناڕه‌زایی له‌به‌رده‌م باره‌گای یاریده‌ده‌رێتی ئاسایشی یه‌كێتیی گردبونه‌وه.\nناڕازییه‌كان داوای ئازادكردنی هاوڵاتییه‌كیان ده‌كرد كه دوو ساڵ پێش ئێستا به‌وته‌ی ئه‌وان له‌لایه‌ن ئاسایشه‌وه ده‌ستگیركراوه.\nده‌ستگیركراوه‌كه پێشتر لێپرسراوی به‌شی ئه‌ندازیاری لیوای 110ی حه‌شدی شه‌عبی بووه.\nسه‌رچاوه‌كه‌ی ئاسایشی یه‌كێتی وتی "ئه‌و هاوڵاتییانه‌ی هه‌ڵیانكوتایه‌سه‌ر باره‌گای ئاسایش، به‌شێكیان سڤیل بون و به‌شێكیان چه‌كداری گروپی ره‌بعه‌ڵڵای حه‌شدی شه‌عبی بون به جلی مه‌ده‌نییه‌وه، دروشمیان له‌سه‌ر دیواری باره‌گاكه نوسی".\nهه‌روه‌ها ده‌ڵێت هه‌مان گروپه دوای باره‌گای ئاسایش به‌ره‌و باره‌گای مه‌ڵبه‌ندی یه‌كێتیی رۆیشتون، كه 500 مه‌تر له یه‌كترییه‌وه دورن، "له‌وێش دروشمیان نوسی".\nناڕه‌زاییه‌كه دوای نوسینی دروشمه‌كان كۆتایی هاتووه بێ ئه‌وه‌ی هیچ بارگرژی و ئاڵۆزییه‌ك دروستبێت.\nبه‌پێی به‌دواداچونی (كه‌ركوك ناو) له‌سه‌ر دیواره‌كانی باره‌گاكانی ئاسایش و مه‌ڵبه‌ندی یه‌كێتی دروشمه‌كانی داوای رۆیشتن و ستایش بۆ گروپی ره‌بعه‌ڵڵای حه‌شدی شه‌عبی، دژایه‌تی "تیرۆر و ئیسرائیل" و داوای ئازادكردنی ده‌ستگیركراوێك نوسراوه.\nدیاله/ 17ی ئایاری 2021/ ناڕه‌زایی كه‌سوكاری ده‌ستگیركراوێكی حه‌شدی شه‌عبی له‌به‌رده‌م باره‌گای ئاسایشی یه‌كێتیی له خانه‌قین فۆتۆ: له تۆڕه كۆمه‌ڵایه‌تییه‌كاندا بڵاوكراوه‌ته‌وه\n(كه‌ركوك ناو) په‌یوه‌ندی كرد به لێپرسراوێكی باڵای حه‌شدی شه‌عبییه‌وه له میحوه‌ری دیاله به‌ڵام ره‌تیكرده‌وه هیچ گروپ و لایه‌نێكی حه‌شدی شه‌عبی له پشت ئه‌و ناڕه‌زاییه و نوسینی دروشمه‌كانی سه‌ر باره‌گاكانه‌وه‌بن، ته‌نیا وتی "ئه‌وه جه‌ماوه‌ر و كەسوكاری دەستگیركراوان ناڕەزایەتییان ئەنجامداوە".\nئه‌و روداوانه دوای ئه‌وه‌هات، چه‌ند رۆژێك له‌مه‌وبه‌ر، هێزه ئه‌منییه‌كانی شاری سلێمانی "بازرگانێكی نزیك له حه‌شدی شه‌عبی"یان ده‌ستگیركرد، كه دواتر هه‌مان رۆژ ئازادیانكرد و گه‌ڕایه‌وه بۆ خانه‌قین.\nمیدیا عیراقییه‌كان له زاری ئیبراهیم حه‌سه‌ن، وته‌بێژی راگه‌یاندنی رێكخستنه‌كانی خانه‌قینی یه‌كێتییه‌وه بڵاویانكرده‌وه هیچ ئاڵۆزییه‌ك له نێوان حه‌شدی شه‌عبی و یه‌كێتییدا روینه‌داوه، روداوه دوای ده‌ستگیركردنی چه‌كدارێكی حه‌شدی شه‌عبی خه‌ڵكی خانه‌قین بووه له سلێمانی، به‌هۆی "هه‌بونی گومان و لێكچونی ناوه‌كه‌ی" به‌ڵام دوای وردبینی بێ كێشه ئازادكراوه.\nئه‌و ده‌ڵێت گروپێكی سه‌ر به ده‌ستگیركراوه‌كه چونه به‌رده‌م باره‌گای یه‌كێتی و "بارودۆخه‌كه‌یان قۆستۆته‌وه بۆ دژایه‌تیكردن و سوكایه‌تی به پێشمه‌رگه و ئاسایش".\nقه‌زای خانه‌قین له باكوری پارێزگای دیاله، یه‌كێكه له ناوچه‌كانی جێناكۆك و زۆرینه‌ی دانیشتوانه‌كه‌ی كوردن، له‌گه‌ڵ به‌شێك له عه‌ره‌ب و توركمان، له دوای 2003ـه‌وه دۆسییه‌ی ئه‌منی قه‌زاكه به‌ده‌ست هێزه ئه‌منییه‌كانی هه‌رێمی كوردستانه‌وه بوو، تا گه‌ڕانه‌وه‌ی سوپا و هێزه‌كانی تری سه‌ر به حكومه‌تی فیدراڵی عیراق له 16ی ئۆكتۆبه‌ری 2017دا.


داوای لێكۆڵینه‌وه له‌گه‌نده‌ڵیه‌كانی كه‌ركوك دەكڕێت - هيوای کۆرد\nHome » هەواڵ » عێراق » داوای لێكۆڵینه‌وه له‌گه‌نده‌ڵیه‌كانی كه‌ركوك دەكڕێت\nداوای لێكۆڵینه‌وه له‌گه‌نده‌ڵیه‌كانی كه‌ركوك دەكڕێت\nin عێراق, کوردستانی, هەواڵ 10/03/2020\t0\nئه‌رشه‌د ساڵحی، سه‌رۆكی به‌ره‌ی توركمانی عێراق ئه‌مڕۆ شه‌ممه داوای له مسته‌فا كازمی سه‌رۆك وه‌زیرانی عێراق كرد، لیژنه‌یه‌كی لێكۆڵینه‌وه‌ی تایبه‌ت پێكبهێنێت بۆ دۆسیه‌كانی گه‌نده‌ڵی له پارێزگای كه‌ركوك.\nئه‌رشه‌د ساڵحی له‌به‌یاننامه‌یه‌كدا رایگه‌یادوه، بارودۆخی سیاسی عێراق به‌پێی خواستی گه‌له‌كه‌ی نیه، هه‌ندێك لایه‌ن هه‌وڵده‌ده‌ن كێشه‌ی ناوخۆیی دروستبكه‌ن و ده‌ستوه‌ردان له ململانێی نێوان ئێران و ئه‌مریكا بكه‌ن، به‌مه‌ش دۆخی وڵات زیاتر خراپ ده‌بێت.\nهه‌ر له‌و به‌یاننامه‌یه‌دا سه‌رۆكی به‌ره‌ی توركمانی باسی له‌وه‌كردوه، خۆپیشاندانی ئاشتیانه، مافێكی شه‌رعییه كه ده‌ستور مسۆگه‌ری ده‌كات، توركمانیش پشتگیری له هه‌ر خۆپیشاندانێك ده‌كات كه بۆ داواكردنی مافه نه‌ته‌وه‌ییه‌كان و ئاشكراكردنی گه‌نده‌ڵه‌كان و به‌دادگاكردنیان بێت.\nهه‌ر له‌و به‌یاننامه‌یه‌دا، ئه‌رشه‌د ساڵحی ئاماژه‌ی به‌وه‌كردوه، داوا له مسته‌فا كازمی ده‌كات لیژنه‌یه‌كی لێكۆڵینه‌وه‌ی تایبه‌ت بۆ لێپرسینه‌وه له گه‌نده‌ڵیه دارایی و ئیداریه‌كانی پارێزگای كه‌ركوك پێكبهێنێت، تا لێكۆڵینه‌وه له‌و گه‌نده‌ڵیانه‌ش بكه‌ن كه له پرۆژه‌كانی وه‌به‌رهێنان له پارێزگای كه‌ركوك كراون.\nئه‌رشه‌د ساڵحی كه‌ركوك گه‌نده‌ڵی مسته‌فا كازمی\t2020-10-03\nTagged with: ئه‌رشه‌د ساڵحی كه‌ركوك گه‌نده‌ڵی مسته‌فا كازمی\n25 بۆمبی چێندراوی داعش له كه‌ركوك دۆزرایه‌وه


دروستکردنی لیژنەیەک بەفەرمانی دیوانی بۆ دەستپێکردنی بنیاتنانی کارگەی ئەتۆمی بەمەبەستی توێژینەوە » پێگەی تۆڕی میدیای عێراقی\nدروستکردنی لیژنەیەک بەفەرمانی دیوانی بۆ دەستپێکردنی بنیاتنانی کارگەی ئەتۆمی بەمەبەستی توێژینەوە\nنووسینگەی سەرۆکوەزیران داوای پێکهێنانی لیژنەیەکی کردووە بۆ لێکۆڵینەوە لە بنیاتنانی وێستگەی ئەتۆمی.\nکەمال حسێن لەتیف، بەڕێوەبەری دەسەڵاتی سەرچاوەکانی توخمە تیشکدەرەکان بۆ ئاژانسی هەواڵی عێراقى (اه‌ع) راگەیاندووە کە مستەفا کازمی، سەرۆکوەزیران، ئاگاداری وزەی ئەتۆمە، بۆیە لە سەردانی ئیمانوێل ماکرۆن، سەرۆکی فەرەنسا بۆ عێراق، ئەو باسەی لەگەڵ ماکرۆندا ورووژاندووە.\nحسێن ئاماژەی بەوە داوە، عێراق بەدوای ئەوەوەیە پێگەی خۆی لە زانستی وزەی ئەتۆمیدا بگەڕێنێتەوە کە لە دەیاکانی ساڵانی 1970 و 1980دا پێگەیەکی دیار و گرنگی لەو بوارەدا هەبوو.\nئەنجوومەنی ئاسایشی نەتەوە یەکگرتووەکان پشتگیریی عێراق دەکات بۆ دووبارە بووژاندنەوەی وزەی ئەتۆم بۆ مەبەستی بەدەستهێنانی وزە لە بواری ئاشتیدا.\nکەمال حسێن باسی لەوە کردووە، "وێستگە کارلێککەرەکان" دەتوانن لە بواری کیمایی و پزیشکیدا سوودیان لێوەربگیرێت، ئەوە جگە لەوەی بۆ بواری کشتوکاڵ و پیشەسازییش سوودیان لێوەردەگیردرێت و بنیاتنانی ئەو وێستگانەش بە لایەنی کەمەوە پێنج ساڵ دەخایێنێت.\nبەڕێوەبەری دەسەڵاتی سەرچاوەکانی توخمە تیشکدەرەکان باسی لەوەش کردووە، بنیاتنانی وێسگە ئەتۆمییەکان بۆ رەخساندنی هەلی کار و راهێنان گرنگیی زۆرییان دەبێت و وا دەکات عێراق کە وڵاتیکی دەوڵەومەند بە نەوت بۆ بەرهەمهێنانی وزە کەمتر پشت نەوت و گاز ببەستێت.\nئێدوارد سەعید و هەوڵدان بۆ هەقبێژی


نۆرەی وەزیرەکانی کورد و حکومەتی هەرێمە – Knwe.org\nسەرەکی » وتار » جەمال ئارێز » نۆرەی وەزیرەکانی کورد و حکومەتی هەرێمە\nئەنجومەنی نوێنەران لەسەر پێشنیازی فراکسیۆنی یەکێتیی نیشتمانیی کوردستان و پشتیوانیی فراکسیۆنە کوردستانییەکان، وەک محەمەد حەلبوسی سەرۆکی ئەنجومەنەکە رایگەیاند بەکۆی دەنگی ئەندامانی ئامادەبووی کۆبوونەوەکەی رۆژی 16ی ئەم مانگە و لە 33ەمین ساڵیادی کیمیابارانکردنی هەڵەبجەدا دەنگی لەسەر تەواوکردنی رێوشوێنەکانی بە پارێزگابوونی هەڵەبجە لەلایەن حکومەتی فیدراڵییەوە دا و حکومەتی پابەندکرد بە راگەیاندنی ئەو پارێزگایە بە رەسمی و تەواوکردنی پێداویستییە یاسایی و کارگێڕییەکانی وەک هەر پارێزگایەکی دیکەی عیراق و قەرەبووکردنەوەی کەسوکاری قوربانیان و دابینکردنی چارەسەری پێویست بۆ بەرکەوتوان و دەستەبەرکردنی پێداویستییەکانی نەخۆشخانەی تایبەت بە چارەسەری بەرکەوتوان .\nدیارە یەکێتی چ لە ئاستی هاوسەرۆکان و چ لە بەیاننامە و راگەیەندراوەکانی مەکتەبی سیاسی و سەرکردایەتی، هەروەها لەسەر ئاستی فراکسیۆنەکانی لە ئەنجومەنی نوێنەران و پەرلەمانی کوردستان و ئەنجومەنە خۆجێییەکانیش هەمیشە دەستپێشخەربووە لە پەنابردن بۆ یاسا و دەستوور لە یەکلاییکردنەوەی گرفت و ئاڵۆزییەکان لەڕێی دیالۆگەوە بۆیە ئەو هەنگاوە هەم بۆ یەکێتی و هەم بۆ فراکسیۆنە کوردستانییەکان لە بەغدا و هەم بۆ فراکسیۆنە عەرەبییەکان بە شیعە و سوننە و پێکهاتەکانی دیکەوە جێگای دەستخۆشییە، چونکە هەمووان بەبێ جیاوازیی لە دۆسێیەکی مرۆیی و نیشتمانی لەو جۆرەدا بەوپەڕی هەست بە بەرپرسیارێتییەوە و دوور لە ململانێی حزبی و نەتەوەیی و ئاینی کۆدەنگ بوون و فراکسیۆنە غەیرە کوردستانییەکانیش کە دوور لە نەزعەی شۆڤێنیستی و بێباکی بەرامبەر بەو شارە کارەساتبارە، هەڵەبجە و مەینەتیی هەڵەبجەییەکانیان کردە خەمی خۆیان.\nلەم هەنگاوەی نوێنەراندا چەند ئاماژەیەکی ئیجابیی تێدایە ئەگەر ئەوانی دیکە بیانەوێت وانە و پەندی پێویستی لێ هەڵبهێنجن ئەوانیش بریتین لە:\n*سەبارەت بە نوێنەرانی یەکێتی ئەوە گومان لەوەدا نییە کە هەمیشە پێشەنگ بووە لەئاستی هاوسەرۆکانەوە بۆ مەکتەبی سیاسی و سەرکردایەتی لە دەستپێشخەریی لەو بابەتانەی کە پەیوەستن بە مافە رەواکانی خەڵکی کوردستان و هەموو عیراقەوە کە ئەوە ئەو بنەماو رێبازەیە کە سەرۆک مام جەلال نەخشەڕێژی بۆ کردووە و رێبوارانی رێبازەکەشی لەسەری بەردەوام دەبن، چونکە کە ئێمە لە خەمی مەینەتیی نەتەوە و پێکهاتەکانی دیکەدا نەبین، ئەوا ئەوانیش لەو شوێنانەی کە پێویستمان بە دەنگ و سەنگی ئەوانە بە تەنها بەجێمان دەهێڵن.\n*بۆ نوێنەرانی کورد لە هەر کایەیەکی دامەزراوە فیدرالییەکاندا کاربکەن، ئەگەر خەمی خەڵکی کوردستان بە خەمی خۆیان بزانن و دوور لە موزایەدەی حزبی و ناوچەگەریی، ئەوا دەتوانن بەرامبەرەکانیان قەناعەت پێ بکەن، بۆیە نوێنەرانی هەموو پێکهاتەکان (پێشنیازەکەی یەکێتی کە بووە داوای فراکسیۆنە کوردستانییەکان) یان پەسەند کرد، ئیتر تۆپەکە چووە گۆڕەپانی حکومەتی عیراقەوە و لەوێش ئیتر ئەرکی وەزیرە کوردەکانی ناو کابینەکەی کازمییە کە لۆبی بۆ بکەن و ئەوەی نوێنەران پەسەندیان کردووە و حکومەتیان بۆ راسپاردووە، ئەوان مشوری بخۆن و کاری لێبڕاوانەی بۆ بکەن.\n*پەندە بۆ نوێنەر و وەزیرەکانی کورد کە دەتوانن بە پشتبەستن بە دەستوور و یاسا و بڕیار و رێنماییە بەرکارەکان، دەستکەوتی زیاتر بەدەست بهێنن و سۆزی ئەوانی دیکە بۆ مەینەتییەکانی گەلی کوردستان رابکێشن، نەک بە دروشمی توند و زبر و تەماشاکردنی ئەوانی تر وەک نەیار و دوژمن، چونکە ئەوان دەستەی دانوستانکاری شۆڕش نین تا رەفتار و گوفتاریان لەگەڵ بەغدادا وەک نەیار و دوژمن بێت، بەڵکو ئەوان بەشێکن لە مەنزومەی سیاسی و ئیداریی و سەربازیی و ئەمنیی عیراق، با ناکۆکی و ململانێکان لە چوارچێوەی دەستووردا بێت تا هێزی یاسایی و قانونییان زیاتر بێت.\n*پەندێکە بۆ نوێنەرانی لایەنە عەرەبییەکان و پێکهاتەکانی دیکە کە تا چەند وەک هاووڵاتیی رەسەن و پلە هاوتا بەخۆیان مامەڵە لەگەڵ داخوازیی و مەینەتییەکانی خەڵکی کوردستاندا بکەن، هێندە زیاتر کورد دڵنیا دەکەنەوە لە مانەوە و هاوبەشیی لە خۆشی و ناخۆشییەکانی عیراقدا و بە پێچەوانەوە حساب نەکردن بۆ مەینەتییەکانی خەڵکی کوردستان، رۆژبەڕۆژ کورد دڕدۆنگتر دەکات لە حسابکردن بۆ مەینەتییەکانی ئەوان لەکاتێکدا قوربانیی هەموو پێکهاتەکانی عیراق سەرچاوەکەی هەمان ئەو رژێمەیە کە هەڵەبجە و ئەنفال و گۆڕە بەکۆمەڵەکانی بۆ سەرجەم گەلی عیراق سازاندووە، هەروەک دەشێت ئەوە ببێتە دەستپێکێکی نوێ بۆ لێکتێگەیشتنی زیاتر لە سەر هەموو گرفتە هەڵواسراوەکانی نێوان هەولێر و بە‌غدا لەپیش هەمووشیانەوە بابەتی بودجە و مووچەی مووچەخۆرانی هەرێم با بەوجۆرە کۆدەنگیی و لەخەمی یەکدابوونە تێپەڕێنرێت، تا ببێتە کلیلێک بۆ کردنەوەی دەرگا کڵۆمدراوەکان بەڕووی یەکتریدا بەتایبەتی کە ئێستا وەفدی هەرێمی کوردستان بەسەرۆکایەتی قوباد تاڵەبانی لە بەغدایە بۆ دوا پێداچوونەوە و پەسەندکردنی رێکەوتنی نێوان هەرێم و بەغدا تاچیتر کەس نەبێتە رێگر و ئاستەنگ لەبەردەم رێکەوتن لەسەر ئەو پرسەو هەنگاو بنرێت بۆ چارەسەری کێشە هەڵواسراوەکان بەهەمان گیانی کەیسەکەی هەڵەبجە.\n*پەندێکی تر بۆ حزب و لایەنە سیاسییە کوردستانییەکان و حکومەتی هەرێمی کوردستانە، ئەویش ئەوەیە با حزبەکان ئەو هاودەنگییەی لە بەغدا لەسەر کەیسە چارەنووسسازەکان هەیانە بیگوازنەوە بۆناو کوردستانیش لانیکەم بۆ مەسەلە چارەنووسسازەکان کە دیارە ئەرکی سەرەکیی ئەوە دەکەوێتە ئەستۆی پارتی و یەکێتی وەک دوو حزبی زۆرینە لە پەرلەمان. هەروەها ئەو داخوازییانەی کە لەبەغدا دەکرێت بۆ کەیسی هەڵەبجە و ناوچە کارەساتبارەکانی دەستی رژێمی پێشوو، لەلایەن حکومەت و پەرلەمانی کوردستانەوە ئەگەر زیاترشیان پێ نەکرێت بۆیان با هێندەی ئەوەیان بۆ بکەن لەڕووی رەچاوکردنی رێژەی کاولکاریی ناوچەکان و قوربانیان و وارسە سەربەرزەکانیان، ئەویش لەڕێی چەسپاندنی لامەرکەزیی دارایی و کارگێڕییەوە تا ئەو ناوچانەی وەکو گەرمیان و بادینان و بالیسان و باڵەکایەتی و دۆڵی جافایەتی کە یان قوربانیی ئەنفالن یان کیمیاباران یاخود هەردووکیان، لەلایەن ئیدارە خۆجێییەکانەوە دەستی ئاوەدانیی و بەهاناوەچوونی زیاتریان پێ بگات.


ئمڕوو به‌غدا شيوازيگ تر وه‌خوه‌يه‌و دوينيدو بويه‌سه پايته‌خت ناكووكی و جه‌نگ تايفی و مه‌زه‌وی و دژايه‌تيكردن. له‌سه‌ره‌تای دامه‌زرانن ده‌وڵه‌ت عراقی دژايه‌تی كورد كار سه‌ره‌كی ده‌سڵاتداره‌يل بويه، ك له‌و شاريشه برياره‌يل دريا.\nته‌نانه‌ت تا رووژ ئمڕوويش هه‌مان هويرو باوه‌ڕ وجوود ديريد، وه چه‌واشه‌ی ئه‌وه‌ك بايه‌س بوی ك جوور شار ئاشتی ناسريا له‌بان هه‌مان شيواز مقه‌يه‌تيكردن و پشتگيری ئاشتی بكردياد، وه‌لی وه‌چه‌واشه‌وه دويره له‌گشت بنه‌مايه‌يل ئاشتی و ديموكراسی، تا كار ره‌سيه ئه‌وه‌ك ئه‌و شاره دابه‌ش بكريه‌يد وه گووره‌ی ئايين و مه‌زه‌و.\nسياسه‌تمه‌داره‌يل خاوه‌ن ده‌سڵات ئه‌و توانا نه‌ياشتن ك مقه‌يه‌تی له گونجيان و يه‌كڕزی بكه‌ن، به‌ڵكوو بوينه هووكار ئه‌و ره‌فتاره‌يله، ك هه‌رچه‌نی له سه‌رده‌م رژيم گوڕ وه‌گووڕ وه‌ئاشكرا ئه‌و جياوازيه دوينريا، چوينكه ئه‌و رژيمه دژايه‌تيكردن و زوڵم وه‌شيوازيگ تر ئه‌نجامدا تا ره‌سيه ئه‌و راده چه‌ك قه‌يه‌غه‌كرياگ و سياسه‌ت ره‌گه‌زپه‌رسی دژ وه كورد هاورده كار.\nبيجگه ئه‌و كاره‌يل نائنسانيه ك دژ وه‌كورد ئه‌نجام دريا، تائيسه‌يش هه‌ر وه‌رده‌وامه، وه‌لی وه شيوازيگ تر ئه‌و سياسه‌ته په‌يڕه‌و ئه‌كريه‌يدو ئه‌و راسيه ده‌ركه‌فت ك هه‌ولێر هيزه ئه‌را به‌غدا، هه‌ولێر هووكار ئارامی و ته‌بايی به‌غداس، هه‌ولێر هووكار پيشكه‌فتن به‌غداس، ك يه‌يش له‌ی دوياخره وه‌ئاشكرا ئه‌را گشتلايگ ده‌ركه‌فت ك سه‌رجه‌م وڵاته‌يل ئاشتی و ديموكراسيخواز له‌ڕی هه‌ولێره‌و هاوكاری به‌غدا ئه‌كه‌ن و ئه‌وه ده‌ركه‌فت ك پێشمه‌رگه‌يل قاره‌مان كوردستان هيز وه‌رگريكارن له ته‌بايی و ديموكراسی، هه‌ولێر ئارامگه‌ی وه‌يه‌كه‌وژيان و برايه‌تی و ريزگرتنه، هه‌ولێر پايته‌خت كوردستان و هيز وڵاته، يه‌يش له‌وه‌ختيگ ك بايه‌س بوی به‌غدا وه‌رگری له هه‌ولێر و هاووڵاتيه‌يلی بكردياد، وه‌لی وه‌چه‌واشه‌وه ئيمه وه‌رگری له به‌غداو هاووڵاتيه‌يل شاره‌يل تر كرديم، كوردستان پيشوازی له ئاواره‌يل كردو مقه‌يه‌تی له‌ليان كرد وه چه‌واشه‌ی سوپای عراقی ك وه‌چه‌ن چركه‌يگ شاريگ جوور موسڵ له‌ده‌سدان، ك يه‌يش گشت هاوكيشه‌يل ئاڵشت كرد نه‌ك هه‌ر له عراق، به‌ڵكوو له‌ناوچه‌گه‌و جه‌هانيش.\nگشت ئه‌يانه ئاشكرای ئه‌وه كرد ك كورد هووكار وه‌يه‌كه‌وژيان و ئاشتيه‌و يه‌يش ده‌رخست ك هه‌ولێر هه‌وه‌جه وه به‌غدا نه‌يريد، به‌ڵكوو وه چه‌واشه‌وه به‌غدا هه‌وه‌جه وه هه‌ولێر ديريدو به‌غدا وه‌بی هه‌ولێر ناتويه‌نيد حوكمڕانی عراق بكا، وه‌لی ده‌ركه‌فت ك هه‌ولێر وه‌بی به‌غدا توانای حوكمڕانی ديريد.\nرويداگه‌يل ئی دوياخره جاريگتر سياسه‌ت سه‌ركردايه‌تی سياسی كورد وه‌تايبه‌ت جه‌ناب سه‌رۆك بارزانی خسته ڕوی ك تويه‌نستن وه حه‌كيمانه‌و شاره‌زايی وه‌ل رويداگه‌يل نه‌خوازرياگ هه‌ڵسوكه‌فت بكه‌ن و هه‌ر سه‌رۆك بارزانی بوی ك ئويشيد پيكهاته‌ی كوردستان "يا وه‌يه‌كه‌و ژيه‌يم وه ئازادی، يا وه‌يه‌كه‌و ئه‌مريم"، هه‌ر ئه‌ويش ئويشيد ريز له ئاواره‌يل عه‌ره‌ب بگرن و هه‌ر ئه‌وه ئويشيد مقه‌يه‌تی له ته‌بايی و يه‌كڕزی بكه‌ن، وه‌چه‌واشه‌ی سه‌ركرده‌يل عراقی ك وه‌گشت شيوه‌يگ دژايه‌تی كورد ئه‌كه‌ن.\nئه‌يه هه‌ولێر و ئه‌ويش به‌غدا.


تووتی و کەلاوەکان و مەلا محیەدین.\nماوەی دوو رۆژە چەندین برادەرو دۆست و ناسیاو وهاوڕێ ئەم پرسیارەم لێدەکەن: توتییەکەی لای کرندیت بینی؟ ئەو حەیوانەت بینی؟\n- کامە، نەخێر!\nئەوەندە پرسیاریان لێ کردم، گومانم لەلا درووست بوو و گومانەکەم زیاتر بوو کاتێ پاش پرسیارەکەیان، لە قاقای پێکەنینیان دەداو پرسیارەکەیان بەجۆرێکی تر دەکردەوە: حەیوانەکە دید؟\n- نە، نەدیم!\nگۆڕەپانی کرێکاران لەناوەڕاستی شاری خانەقین(خانەقی)ە و تایبەتمەندی خۆی لە بیرەوەری خەڵک و بەتایبەتی کرێکاران، هەیە: ئێرە ناوەندی رۆژباشی کرێکارانی نەفتخانەو پاڵاوگەی ئەڵوەن بە جلوبەرگی شین و جامانە و سەفەرتاسییەکانی دەستیدان و کرێکارانی بیناسازی بوو لەگەل ماستفرۆش و ژنە قەیماخ فرۆش و نانەواو چاخانەکانی دەوروبەری.\nپاش ئەوەی ئەم گۆڕەپانە بە بڕی30ملیون دینار، نۆژەنکرایە(ان الله یعگی من یشاء!)، ئێستا لەبری ئەوەی بکرێ بە شوێنی پەیگەری یەکێک لە شایستەترین کەسایەتی شارەکە، واتە(مامۆستا و شاعیری گەورەی شارەکەمان و خاوەنی شیعری-ئەوەت لە کوێ بوو؟-و دەیان شیعری کوردی و عەرەبی و تورکمانی و فارسی)، پەیگەری حەیوانێکیان داناوە گوایە(تووتی)یە!\nدیاریکردنی پەیگەر لە شوێنێک دەبێ پەیوەندییەکی مێژوویی یان کۆمەلایەتی یان هونەری یان ئەدەبی سیاسی یان روحی یان هەر پەیوەندییەکی تر هەبێت، ئەوجا دەبێ فڵانە شوێن بۆ فڵانە پەیگەر تەخان بکرێ.\nلەم ماوەیە خەریکی دۆزینەوەی پەیوەندی لە نێوان ئەو تووتییە زەبەلاحە و شارە نەگبەتەکەم بووم، بەڵام بەڕاستی تا ئێستا نەمدۆزیوەتەوەو تەنها یەک شت هەیە: راستە هەندێ کەس وەک تووتی، قسەی کەسانی تر بە بێ بیرکردنەوە دەڵێنەوە، بەڵام پێموابێت ئێمە چ پێویستییەکمان بە کلتووری تووتیتیزم نییە.\nپێدەچێت نەک تەنها من، بەڵکو خەڵکەکەیش پەیوەندییەک لەنێوان:\nتووتی و خانەقین،\nتوتی و گۆڕەپانی کرندی،\nتووتی و مێژوو،\nتووتی و ئەڵوەن،\nتووتی و کرێکاران\nتووتی و باخەکان،\nتووتی و کەڵات\nتووتی و کوردستان،\nتووتی و سۆسیالدیموکرات،\nتووتی و مادەەی 140،\nتووتی و هاپەیمانی کوردستانی،\nتووتی و شەهیدان،\nتووتی و رزگاری گەلان،\nتووتی و خەبات نابینن، بۆیە بەو جۆرە سەیرە پێدەکەنن!\nتووتی، ئەمما تووتی: مۆن و سەرشۆڕ، وەک بڵێی(گومی کردیە، مینەی کەیگ)!\nبۆ نەگبەتی، تووتییەکە بە دەردی ئاسکەکانیش نەچوو: پاش ئەوەی هەندێ بەرپرسی سەربازی و حزبی لە رۆژهەڵاتی شارەکە تا نەفتخانە ئاسکیان، قڕکرد، لە گۆڕەپانی قایمقامییەو لە خۆشەویستییەوە بۆ ئەو ئاسکە"مەرحومەکان" کە راوکردنیان بەگوێرەی یاسا قەدەغەیە، پەیگەری ئاسکی پلاستیکیان بۆ داناوە.\nخۆزگا لەبری ئاسک و تووتی و چەند شتێکی تر، یەکەم جار کار بۆ دانیشتوانی کەلاوە شڕە زۆرو زەبەنەکانی کەڕەکەکانی(عەبدوڵڵا بەگ، تێلخانە، حاجی مەحەلە، ئاغاوخەلیفە، جەلەوە، ساڵح بەگ، هەردوو دیوی کۆردەرە، پاشاکۆپری، کاریزی بان و خوار)بکەن!\nیان سەنتەرێک بۆ لانەوازو پەککەوتەو بەتەمەنچووەکان، دامەزرێنن.\nئەوەی بتوانی چەند سەنتەرێکی رۆشنبیری دامەزرێنێ و خەرجییەکانیان هەڵبگرێ، دەبوو پێشتر خەمی دابینکردنی خانوو بۆ هەژاران، کار بۆ گەنجان، بیمەی کۆمەڵایەتی بۆ بەتەمەنچووان، بخوات، بەلام ئێستاش درەنگ نییەو ئەگەر مەلا بەختیار کە پەردەی لەسەر ئەم"تووتییە لە تووتی بەدەرە"تۆزێک تەماشای پشتی خۆی بکردبا، گەنجە لانەوازە ئاخرشەڕەکەی بەردەم هوتێلی بیارەی دەبینی!\nمن سەرم لەو توتییە سووڕماوە، بۆیە لەبەر بێدەسەڵاتیم دەڵێم: هەموو بەدبەختییەکانی خانەقین لە چاوی ئەو مێوانە(توتی)رەزا قورسە دەبینم کە بە ناهەق لەناوەڕاستی شارەکەمان دانراوە، بەڵام هیواکان زۆر گەورەترن و رۆژێک، هەر رۆژێک بێت دەکرێ بە شوێنی پەیگەری حەمە عەلی کە تا ئەو رۆژە هێزی تێدابوو، لە کەرتی بیناسازی کرێکاری دەکردو پاشان بەهۆی نەبوونی بیمەی کۆمەڵایەتی، خەڵک"خێری"پێدەکردو بەتاقی تەنها کۆچی دوایی کرد یان پەیگەری شاعیرو براو مامۆستاو خەباتگێڕی خۆشەویست و هێژامان: مەلا محێدین شاکر داییزادە!


سەرەتا / گەڕان بەپێی وشە: تەندروستی\nگەڕان بەپێی وشە: تەندروستی\n١٧ سوودی ئۆمێگا ٣ لە ڕووی زانستیەوە! یان ڕۆنی ماسیی!\nترشە چەورییەکانی ئۆمێگا٣ سوود و کاریگەرییەکی زۆر بەهێزی هەیە بۆ تەندروستیی جەستە و مێشک. لە ڕاستیدا ئٶمێگا٣ بە بەراورد لەگەڵ ماددە خۆراکییەکانی تردا زۆرترین لیکۆڵینەوەی لەسەر کراوە. ئەمانە گرنگترین سوودی ئۆمێگا٣ یە کە بە تویێژنەوەکان پشتڕاست کراوەتەوە. بۆیە خۆت بێبەش مەکە لە خواردنی ماسیی یان ئەو خواردنانەی ئۆمێگا٣ یان تێدایە …\nنه‌خۆشكه‌وتن ئه‌و شته‌یه كه هه‌موومان رووبه‌ڕووى ده‌بینه‌وه و بۆ چاره‌سه‌ریشى ده‌رمان به‌كارده‌هێنین، به‌ڵام ئه‌زانن له ده‌رمانه‌كه گرنگتر چیه؟ به‌كارهێنانى ده‌رمانه‌كه‌یه به شێوازێكى ته‌ندروست و به‌ڕێگایه‌كى ڕاست. ئه‌مانه‌ى خواره‌وه چه‌ند پێشنیارێكى گرنگن بۆ ڕاست و دروست به‌كارهێنانى ده‌رمان: 1. هه‌رگیز حه‌پ مه كرمێنه و حه‌پى كه‌پسولیش له‌تمه‌كه له ده‌مددا، چونكه ناوده‌مى …


بەرەبەیانی ڕۆژێکی بەهاری ١٣٦٢ (١٩٨٢) باروبنەی ”کۆمیسیۆنی فێرکردن و بارهێنانی کۆمەڵە“مان لە ترێلی و تراکتۆرێک نا و بەرەو ئاوایی ”سڵامەت“ لە گەورکان کەوتینە ڕێ. نانی نیوەڕۆمان لە ”ئاغوەتمان“خوارد و لای عەسر گەیشتینە سڵامەت. ئیدی دوای ئەوەی لە سڵامەت لە تراکتۆرەکە دابەزین، سەفەر و بنکە گوێستنەوەی دیکە، لە مانگەکان و ساڵەکانی داهاتوودا، هەمووی بە پێیان بوو. لە سڵامەتەوە بۆ گەنمان و، لەوێوە بۆ سیسێر و، دوایەش بەرەو بێژوێ و تیەت و، لەوێشەوە بۆ گەڵاڵە، لە دۆڵی سەفرە و زەروون، لەودیو، لە کوردستانی گەرمێن.\nلە سڵامەت، مقەڕی کۆمەڵە لە خانوویەکی گەورەدا بوو. پێم وایە ماڵی ئاغا بوو کرابووە مقەڕ و بەشێک لە ئۆرگانەکانی کۆمیتەی مەڵبەندی موکریان ی کۆمەڵە، لەو مقەڕە بوون. نهۆمی خوارەوە، کادێن و ئەنبار بوو. نهۆمی سەرەوە، چەند ژوور بوون. ژوورەکان زۆربەیان گەورە بوون. هەندێکیان لای پشتەوە بوون و پەنجەرەیان نەبوو، ئەوانە کرابوونە ئەنبار و مەتبەخ. دووی تاریکیش، کە دەرگایان بەسەر مەتبەخەکەدا دەکرایەوە، ئاخوڕیان تێدا هەڵبەسترابوو، بەڵام لەوە نەدەچوو قەت ئاژەڵیان تێهاتبێ. پاک و خاوێن بوون. لە ژوورەکانی لای پێشەوە کە پەنجەرەیان بە ڕووی خۆرهەڵاتدا دەکرایەوە، یەکیان کە دیار بوو دیوەخان بوو، کرابووە مقەڕ. ژوورێکی بچووکی ڕووناکیش، بە پەنا دیوەخانەکەوە، لەسەر پلیکانەکان، ژووری بێسیم بوو. ئەوەیان دا بە ئێمە بۆ کاری نووسینی کتێبەکانی خوێندنگە. بۆ ژیانی ڕۆژانە، هەر لە گەڵ هاوڕێیانی دیکەی مقەڕ بووین.\nڕۆژێک، بە بێ ئەوەی هیچم لێ ون بووبێ، بە بێ ئەوەی بۆ هیچی تایبەت بگەڕێم، لە ژوورەتاریکەکەی پشتەوە، بە چراوە دەگەڕام تا بزانم چی لێیە. لە نێو ئاخوڕەکەدا، ڕادیۆیەکی تازەی سێ مەوجم دیتەوە. زۆرم پرسی خاوەنی دیار نەبوو. لەوە دەچوو، پێشمەرگەیەک کە چووبێتە جەولە یان شەڕ، لەوێی دانابێ هەتا دێتەوە، بەڵام ئیدی لە بەر هەر هۆیەک بووبێ، نەگەڕابووەوە. ماوەیەک ڕام گرت. کەس سۆراغی نەگرت. بەرگم تێگرت و هەڵم‌گرت بۆ خۆم.\nشەوێک کە نیگابان بووم، بەرپرسی مقەرەکە وتی، لە مەتبەخەکە گۆشتیان وەسەر ناوە بۆ سبەینێ. جاروبار سەری بدەن کە نەسووتێ. کە چووم سەری مەنجەڵەکەم هەڵداوە، مەنجەڵێکی گەورە، پڕ بوو لە گۆشت. لە بنەوە وەکوڵ هاتبوو، بەلام گۆشتی سەرەوە هێشتا کاڵ بوو. هەندێکم لێ جیاکردەوە. بڕێک لە سکڵی ناو کوانووەکەم واوەهێنا، گۆشتەکەم بە شیشی کڵاشینکۆفەوە کرد و برژاندم. دەمێک بوو گۆشتی براژوم نەخواردبوو. ڕۆژانی دواتریش لە مقەڕ گۆشت زۆر بووە. حەوشەکە، مەڕ و ماڵاتی تێ‌هاتبوو. مەڕ و ماڵاتەکە دەسکەوتی شەڕ بوون. لە ناوچەی سەقز، پێشمەرگە چووبوونە سەر ماڵەجاشێکی گەورە و تاڵانیان کردبوو. گۆیا کوێخاشەریف.\nلە سڵامەت جێگەوڕێگەمان کەم بوو. بڕیارمان دا بگوێزینەوە بۆ گەنمان. ڕۆژێک کەلوپەلمان لە چەند ئێستر نا و بەرەو ”گەنمان“، ”سڵامەت“مان بە جێ هێشت.\nبیره‌وه‌رییه‌ک له کانییه‌کان و مرۆڤه‌کانی ده‌وروپشتیان\nگه‌نمان. گوندێکی چکۆله و بێده‌نگ. ته‌نیا و دابڕاو. له به‌ر سێبه‌ری چیای «که‌پری». په‌یوه‌ندی گه‌نمان له گه‌ڵ جیهان، له ڕێگه‌ی چه‌ند باریکه ڕێیه‌که‌وه‌یه که به چه‌ندین هه‌وراز و دۆڵ ولاپاڵ و ته‌پۆڵکه‌دا، به نێوان کۆمه‌ڵێک ده‌وه‌ن و داربه‌ڕووی تینووی تۆزاویدا و به قه‌راخ چه‌ند کانیدا تێپه‌ڕ ده‌بن، تا ده‌گه‌نه گوندێکی دیکه، جا «نه‌ستان» بێ یان «سیسێر»، یان «برایم خه‌سار»، یان «سارده‌کوێستان»، که له ڕاوێژی «مام ئه‌حمه‌د» دا ئه‌م دوو گونده‌ی دوایی پێیان ده‌گوترا «برێم خه‌سار» و «سارده‌کۆستان».\nئێستا کە ئەم دێرانە دەنووسم، مام ئەحمەد نەماوە. ئەم بەهارە بێتەوە، دوو ساڵ بە سەر دوایین ماڵاوایی مام ئەحمەد دا تێدەپەڕێ. خەڵکی ”مووسێ“ بوو. ئەوکات کە ئێمە چووینە گەورکان، تەمەنی لە پەنجا بەرەوژوور بوو. بەشێکی زۆری تەمەنی بە شوانەتی تێپەڕ کردبوو. لە خۆیم نەبیست بزانم کۆمەڵەی چۆن ناسی و، ئەو پیاوە تەنیایەی لەم جیهانەدا کەسی نەبوو، ئەو شوانەی تەمەنێک سەری خۆی داخستبوو و مەڕوماڵاتی بردبووە لەوەڕ، بە چ لێکدانەوەیەک چەکی هەڵگرت. هەتا کۆتایی تەمەنی، لە گەڵ کۆمەڵە مایەوە. زووتر، بە هەرسەبەبێک کۆمەلەی هەڵبژاردبێ، لەم ساڵانەی کۆتاییدا کە پیر ببوو، کۆمەڵە بۆی پەنا و شوێنی ژیان بوو. تفەنگ و خەنجەرەکەی هەر پێ بوو. خۆی لە گەڵ دەوروبەر ڕێک دەخست. ڕاهاتبوو زۆر لە سەر قسەیەک نەڕوا. ئەگەر زانیبای باسێک لەوانەیە بگاتە قسەلێک‌هەڵبەزینەوە، خۆی لێ لادەدا. پێم وایە تەنیایی و بێکەسیی پێشووی وای ڕاهێنابوو کە خۆ لە ململانێ و بەرەوڕووبوونەوە لادا. لە دەوروبەری خۆی، بە گومان بوو. بە درێژایی ئەو ساڵانە، بە ڕۆژ دەنوست و، شەوانە بە خەبەر بوو، لە سەر هەست بوو و گوێی لە خشپەیەک بوایە، دەهاتە دەر و، دەوروبەری تاقی دەکردەوە. تا لە حیزبی کۆمۆنیستدا بووین، بۆ نزیک‌کردنەوەی ڕاوێژی خۆی لە ئەدەبیاتی سیاسیی باوی حیزبەکە، لە دژی سەرمایەداری دەدوا، بەو جیاوازییەوە کە ئەو ”مەڕدار”یشی لە گەڵ چینەچەوسێنەرەکان ڕیز دەکرد و، کە باسی کاربەدەستانی گەندەڵ و سەرکوتگەر کرابایە، ئەو ”کوێخا“ی بە نموونە دێناوە. شیعاری ئازادی، بەرابەری، حکوومەتی کارگەری، لە ڕاوێژی مام ئەحمەد دا ببووە ”یەکیەتی و بەرانبەری و سەرانسەری“. دوای ئەوەی لە حیزبی کۆمۆنیست جیا بووینەوە، مام ئەحمەد دەرفەتێکی بۆ هەڵکەوت بڕێک زیاتر ببێتەوە خۆی. ئاڵایەکی کوردستانی لە پەنای ئاڵا سوورەکەی کۆمەڵە لە سەربانی ماڵەکەی خۆی هەڵکرد. ”دۆشکە“یەکی کۆنی لە کارکەوتووی، لە نێو چرپییەکانی قەراخ باخچە چکۆلەکەی بەر ماڵەکەی دابەستبوو. لە بەر ئەوەی بە تەمای بەکارهێنانی دۆشکەکە نەبوو، گوێی نەدەدا ئەوە کە دۆشکەکە دەرزیی تێدا نییە و تەقە ناکا. ئاڵا سوورەکەی کۆمەڵە، کە مام ئەحمەد لەسەربانی ماڵەکەی هەڵیکردبوو، زۆر کاڵ ببووە، بەلام پێم وایە وای پێ جوانتر بوو، بۆیە تازەی نەدەکردەوە\nلە بۆتێ، کۆتایی هەشتاکان، ماوەیەکی زۆر من و مام ئەحمەد دراوسێ بووین. لە پەنا ژوورەکەی ئێمە، کەپرێکی بۆ خۆی دروست کردبوو. قووڵکەیەکی گەورەشی لە پەنا ڕەوەزە بەردێک هەڵدڕیبوو، بۆ پەناگە و کونەتەیارە. ئەو کاتی کە مەترسیی بۆمبارانی شیمایی هەبوو، مام ئەحمەد لە سێ چوار شاخی دەوروبەری ئۆردووگاکە، نان و پێخۆر و قەند و چای شاردبووەوە بۆ ڕۆژی مەبادا. ڕۆژی بۆمبارانەکە، من و مام ئەحمەد پێکەوە لە بن بەردێک بووین.\nزۆری پێخۆش بوو باسی ژن هێنانی لە گەڵ بکەی. قەدیم لە زمان ”سەیدبرایم” و لەم دواییانەدا لە زمان ”کاعەوڵا“وە دەیگێڕاوە کە بەڵێنیان پێداوە ژنی بۆ بێنن. جارێکیش کە پێم گوت ژنم بۆ دیتوویەوە و ژنێکی هونەرمەند و پێشمەرگەی کۆمەڵەم نیشان دا و نەزەریم پرسی، کوتی ”پێم باشە، بەڵان دەبێ پرسم بۆ بکەی بزانی زگان دەکا؟“.\nبە دریژایی نزیک سی ساڵ مام ئەحمەد لە بنکە و مقەڕەکانی کۆمەلە ژیا. کەم پێشمەرگەی کۆمەڵە هەیە، مام ئەحمەدی نەناسیبێ و نەیدواندبێ. زۆر کەس، بیرەوەرییەکانی مام ئەحمەد دەگێڕنەوە، بەلام مام ئەحمەد خۆی بیرەوەریی خۆشی لە کەم کەس هەبوو. هەموو کەسی نەدەدواند. شارییەکانی خۆش نەدەویست، دەیکوت لووسکەن. لە لێپرسراوانی کۆمەلەش، هەندێکیانی خۆش نەدەویست. لە ژوورەکەی خۆی، بە تەنیایی و لە خەیاڵی خۆیدا، دایدەنان و دادگایی دەکردن و لێی دەپرسینەوە. لە کۆبوونەوەکاندا، لە باتی هەر لێپرسراوێکی کۆمەلە، قوتوویەکی تەنەکەی دادەنا، نۆرەی پێدەدان بۆ قسە کردن و، خۆی لە جیاتی هەموویان قسەی دەکرد، ڕەخنەی لە خەتابارەکان دەگرت و، دوایەش نۆرەی دەدا بە خەتابارەکە لەسەر خۆی وەجواب بێ. لە جیاتی ئەویش قسەی دەکرد، بەڵام ئەغلەب لە کاتێکدا خۆی لە وەکالەتی خەتابەرەکەوە قسەی دەکرد، قسەی پێ دەبڕی، دەیگوت نۆرەت تەواو بووە و بێدەنگی دەکرد.\nزۆر خەیاڵێکی بەرینی هەبوو. لە خەیاڵی خۆیدا تفەنگی بۆ کاک سمایلی شەریفزادە هەڵگرتبوو، تەنانەت لەم ساڵانەی دواییدا گۆرباچۆفی دیتبوو و داوای یارمەتیی لێکردبوو بۆ کۆمەڵە.\nئارەزووی ئەوە بوو بە چەک و ڕەختەوە و بە خەنجەری بەرپشتێنییەوە، ڕۆژێک وەک پێشمەرگەیەکی سەرکەوتوو، بگەڕێتەوە زێدی خۆی، کاری خەڵک جێبەجێ بکا و، داوایان بە جێ بێنێ و، ماڵ و ڕێگەوبانیان بۆ چاک بکاتەوە و، نەخۆشیان بگەیەنێتە دوکتور. بەم ئارەزووەوە، لە کاتێکدا هێشتا خۆی گوتەنی ”بوخچەی نەکراوە“ بوو، مانگی مارسی ساڵی ٢٠١٠ لە زڕگوێز، ماڵاوایی لە ژیان کرد. .\nکانیاوی هه‌ره به‌ناوبانگی ئه‌و ناوه، «ئاوده‌رۆمه‌لان»ی پێ ده‌ڵێن. له نێوان گه‌نمان و «برایم خه‌سار»دا، له دۆڵێکی به‌ردەڵاندا، له داوێنی ڕه‌وزه‌به‌ردێک له زه‌وی دێته ده‌ر. ئاشگێڕێک ئاوی سارد. سارد و سووک. بۆ ڕێبواری تینوو و شه‌که‌ت، ئه‌و ئاوه، مزگێنییه‌کی گه‌وره‌یه. هه‌ر که له دۆڵه‌که نزیک ده‌بییه‌وه، له پێشدا فینکایی و، دوایی هاژه‌ی ئاوه‌که به‌ره‌وڕووت دێن.\nئه‌و کاته‌ی ئێمه چووینە گەنمان، سه‌ر کانییه‌که ماڵێکی لێ بوو. ژوورێکی بچووک و، له په‌نا ئه‌ویش ڕه‌شماڵێکیان هه‌بوو. ئه‌و دۆڵه به شێوه‌ی ئاسایی، له‌وانه‌یه ڕۆژانه به‌ده‌گمه‌ن ڕێبوارێکی پێدا بڕوا، به‌ڵام ئه‌و سه‌رده‌مه، گونده‌کانی ناو ئه‌و چیا و دۆڵه حه‌سته‌مانه به پێشمه‌رگه ئاوه‌دان بوون و، ئاوده‌رۆمه‌لان ڕۆژانه چه‌ند جارێک ده‌بووه شوێنی لادان و حه‌سانه‌وه‌ی پۆله ڕێبوار. له داوێنه‌وه به‌ره‌و ژوور، له ”خوڕخوڕه“ و ”زاواکێو“ و ”زێڕاندۆڵ“ه‌وه به‌ره‌و ”سیسێر“ و ”نستان“ و، ”ڕه‌به‌ت“، به‌ره‌و ”ئالان“ و ”بێژوێ“ و له‌وێشه‌وه به‌ره‌و گه‌رمێن. له گه‌رمێنیشه‌وه، به‌ره‌و خوار ، به‌ره‌و موکوریان. ئاوده‌رۆمه‌لان به‌و هاتوچۆیانه ئاوه‌دان بوو. تاقه ماڵه‌که‌ی په‌نا کانییه‌که، هێندێک پێویستیی ڕێبواری برسی و تینوویان ده‌فرۆشت: خه‌یار و ته‌ماته، ماسیی قوتوو، هێلکه‌و، ساردی. ساردی و ئاوه ترێی «ساندیس» که ده‌یانخستنه ناو ئاوی سه‌رچاوه‌که.\nئێمه له دۆڵێکی دیکه، له پشتی ئاوده‌رۆمه‌لان، به ڕووکاری گه‌نماندا، جێگەمان خۆش کرد. کلکه‌ی که‌پری و چه‌ند ته‌پۆڵکه‌یه‌ک له نێوان ئێمه و ئاوده‌رۆمه‌لاندا بوون. له‌و دۆڵه‌شدا، کانییه‌ک هه‌بوو، ئاوێکی نه‌ک زۆر، به‌ڵام سارد و سووک، به پلووسکه‌که‌یدا ده‌هاته‌خوار. به‌ردهاوێژێک له خوارووی کانییه‌که‌وه، جێگەیەکمان تەخت کرد و خێوه‌تمان هه‌ڵدا. سێ خێوه‌تمان هه‌بوو له پشت دوو داره‌بیی ئه‌ستووری که‌م لق وپۆ. له‌بن داره‌کانیش، سه‌کۆیه‌کمان ته‌خت کرد، به قه‌د جێ خه‌رمانێک، بۆ نانخواردن و کۆبوونه‌وه و، دانیشتنی شه‌وان. دانیشتنی شه‌وان، که ئه‌وکاتانه‌ی مانگه‌شه‌و بوایه و، مێشووله ده‌رفه‌تی داباین، تا دره‌نگان درێژه‌ی ده‌بوو. ئه‌وکات هێشتا خه‌ریکی نووسینی کتێب بۆ خوێندنگه‌کان بووین، به ته‌مای ئه‌وه‌ی حکوومه‌ت به زوویی ناچاربێ لانیکه‌م له گونده‌کان و شاره‌چکۆله‌کان بکشێته‌وه و، ئێمه خوێندنگه‌کان بکه‌ینه‌وه.\nشه‌وانه، تا دره‌نگێک، سه‌رمان به‌سه‌ری یه‌که‌وه ده‌نا و، له به‌ر تیشکی چراتۆڕێک، خه‌ریکی ساخکردنه‌وه‌ی بابه‌ته‌کانی ئه‌و کتێبانه ده‌بووین. جاری واش بوو، میوانمان ده‌هات و، کۆبوونه‌وه به‌تاڵ ده‌کرا و، ده‌بوو به شه‌ونشینی. میوان، ئه‌غڵه‌ب جاران هه‌ر «مام سێمان» بوو. مام سێمان، ته‌مه‌نی نزیکه‌ی په‌نجا بوو. ئه‌ندامی حیزبی دێموکرات و، ئه‌ندامی شوورای گونده‌که بوو. به‌ڵام ده‌سه‌ڵاتی له سه‌رووی هه‌موو ئه‌وانه‌وه بوو. ئه‌مرونه‌هی مام سێمان، هه‌موو که‌سی ده‌گرته‌وه. پێشمه‌رگه‌ی دێموکرات و کۆمه‌ڵه و موجاهید و چریک و هه‌ر ڕێکخراوێکی دیکه‌ش که هاتبانه ”گه‌نمان“، مام سێمان ده‌بوو بزانێ که‌ی دێن و که‌ی ده‌ڕۆن و له کوێ ده‌خۆن و له کوێ ده‌خه‌ون و له کام لاوه دێن و به‌کام لادا له گوند ده‌چنه‌ده‌ر. هاوئاهه‌نگ کردنی په‌یوه‌ندی مقه‌ری کۆمه‌ڵه و دێموکرات و موجاهیدیش که له گونده‌که بوون، مام سێمان ده‌یکرد.\nشه‌وێک، له شه‌وانی مانگه‌شه‌وی هاوینی گه‌نمان، مام سێمان له لامان دانیشتبوو، چای ده‌خوارده‌وه و، جگه‌ره‌ی ده‌کێشا و قسه‌ی بۆ ده‌گێڕاینه‌وه. ئاوێته‌یه‌ک له ڕاستی و حیکایه‌ت و خه‌یاڵ. باسی هێزی په‌نامه‌کی و نه‌ناسراوی چیای «که‌پری»، باسی ڕه‌نگ گۆڕینی خاکی چیاکه له به‌ر مانگه‌شه‌و، که جارێک زه‌ردی بریقه‌دار ده‌نوێنێ و جارێک سوورباوێکی توندوتاریک. باسی شه‌ڕی موعینییه‌کان و ئه‌منییه‌ی شا له بن تاوێره‌کانی لای خۆرهه‌ڵاتی که‌پری، باسی ونبوونی شوانان له نێو ڕه‌وه‌زه‌به‌رده‌کانی که‌پری و، باسی شه‌وانی شوانه‌تیی خۆی له‌و شاخه له‌به‌ر باران و هه‌وره‌برووسکه و، کڕێوه و باڕنی تووش و، گه‌لێک باسی دیکه‌ش، که ڕاست بووبن یان ته‌نیا زاده‌ی وه‌هم و خه‌یاڵ، یه‌کجار شیرین و سه‌رنجڕاکێش بوون. مام سێمان له گه‌رمه‌ی ئه‌و قسانه‌دابوو، که له‌ناو گوند ته‌قه په‌یدا بوو. تاوێک گوێی هه‌ڵخست. ته‌قه‌که له ته‌پۆڵکه‌یه‌کی لای خۆرئاوای گونده‌که‌وه ده‌هات. چه‌ند ده‌سڕێژی چه‌کی سووک و، دوایه‌ش گرمه‌ی چه‌ند ئار پی جی و، دیسان ده‌سڕێژ. مام سێمان هێندێک تێکچوو. به‌تایبه‌تیش له‌به‌ر ئه‌وه‌ی، له‌و گونده‌دا که ئه‌و ده‌سه‌ڵاتی یه‌که‌می بوو، چۆن ده‌بێ شتێک ڕووبدا که ئه‌و ئاگاداری نه‌بێ. هه‌ستا، پێڵاوه‌کانی له پێ کرد. پرسیارم لێ کرد ده‌بێ چ ڕوویدابێ. کوتی ئه‌وه موجاهیدن مانۆڕیان هه‌یه. ده‌چم کۆنتڕۆڵیان ده‌که‌م.\nمن نه‌مزانی مه‌به‌ستی مام سێمان له ”کۆنتڕۆڵیان ده‌که‌م“ چییه، به‌ڵام که پرسیم به قسه‌ت ده‌که‌ن؟\nکوتی: «ئادی! چ نییه، موجاهیدم پێ بزنه»!\nدوای ئه‌وه، «موجاهیدم پێ بزنه»، له ناو ئێمه‌دا بوو به ده‌سته‌واژه‌یه‌ک ڕۆژانه چه‌ندین جار و به مانای جۆراوجۆر دووپات ده‌کرایه‌وه.\nئاخر، مام سێمان خۆی هه‌ندێک وشه و ده‌سته‌واژه‌ی، له کاتی جۆراوجۆردا، به مانای جۆراوجۆر به‌کارده‌برد. به تایبه‌ت، هێندێک وشه، مام سێمان له پێشمه‌رگه‌ی بیستبوون و به بێ ئه‌وه‌ی ماناکه‌یان به ته‌واوی بزانێ، هه‌رجاره‌ی به‌مانایه‌ک به‌کاری ده‌بردن. یه‌کێک له‌وانه «کۆنتڕۆڵ کردن»بوو. مام سێمان زۆر شتی کۆنتڕۆڵ ده‌کرد، که بۆ کۆنتڕۆڵکردن نه‌ده‌بوون. ده‌یکوت «له‌و دێیه‌ی، هه‌رکه‌س به قسه‌م نه‌کا. کۆنتڕۆڵی ده‌که‌م». ڕۆژێکیش که پرسیارم لێکرد، چۆنه هێندێک له زه‌وییه‌کان هه‌روا به‌یارن، کوتی «دێیه‌که جاده‌ی نییه، ته‌راکتۆری ناگاتێ، ده‌نا زه‌ویی به‌یارم نه‌ده‌هێشت، هه‌مووم کۆنتڕۆڵ ده‌کردن».\nئه‌وکاتی له ”به‌رده‌سوور“ له نێوان کۆمه‌ڵه وحیزبی دێموکراتدا شه‌ڕ بوو، مام سێمان سێ شه‌وان دیار نه‌بوو. زۆرم بیر کردبوو. خه‌به‌رمان زانی شه‌وانه، له سه‌ر ڕێگای نێوان سیسێر و گه‌نمان پێشمه‌رگه‌کانی دێموکرات که‌مین بۆ کۆمه‌ڵه داده‌نێن و مام سێمانیش، له‌گه‌ڵیان له که‌میندایه. ئێواره‌ی ڕۆژی چواره‌م، له کاتێکدا نێوانی کۆمه‌ڵه و دێموکرات هێشتا ته‌واو له گرژیدا بوو، مام سێمان وه‌ده‌رکه‌وت. له هه‌ورازه‌که‌ی لای خواره‌وڕا، ته‌لیسێک به کۆڵه‌وه، خه‌ریک بوو وه‌سه‌ر ده‌که‌وت. ده‌مزانی دێته لای ئێمه، چونکه له‌و دۆڵه‌دا ته‌نیا هه‌ر ئێمه هه‌بووین. نزیک بووه‌وه. به‌خێرهاتنم کرد. ته‌لیسه‌که‌ی له کۆڵی داگرت، پێڵاوه‌کانی داکه‌ند و هات دانیشت. ڕووی له یه‌کێک له پێشمه‌رگه کچه‌کانی مقه‌ڕ کرد کوتی «ئه‌وه‌ی به‌تاڵ که!». ده‌ستی بۆ ته‌لیسه‌که ڕاداشت. پێش ئه‌وه‌ش که ته‌لیسه‌که به‌تاڵ بکرێ، ده‌مانزانی مام سێمان چی بۆ هێناوین. بۆنی کاڵه‌ک و ترۆزی و خه‌یار ئه‌وناوه‌ی داگرتبوو. مام سێمان به کاڵه‌ک و شووتی ئاشتی کردینه‌وه و، شه‌ویش چووبووه‌وه که‌مین، گه‌رچی دڵنیام له هیچ که‌مینێکدا ئاماده نه‌بوو ته‌قه له ئێمه بکا که له‌و مقه‌ڕه‌دا ناسیبووینی و له گه‌ڵمان هه‌ستان ودانیشتنی هه‌بوو. شه‌ڕه‌که زۆری نه‌خایاند. نێوانی ئێمه و مام سێمانیش هه‌روا گه‌رم مایه‌وه.\nئێواره‌یه‌ک، سێبه‌ر تازه خه‌ریک بوو له داوێنی که‌پری داده‌گه‌ڕا، له گه‌ڵ ئه‌حمه‌د و حه‌سه‌ن، به‌ره‌و ئاوده‌رۆمه‌لان وه‌ڕێ که‌وتین. بێده‌نگیی مه‌زرای چۆڵ و، هه‌وای فێنکی ئێواره، هه‌نگاو به مرۆڤ سووک ده‌که‌ن. که گه‌یشتینه سه‌ر کانییه‌که، ته‌واو برسی ببووین. هه‌ر به نیازی ئه‌وه‌ش چووبووین له ماڵی سه‌ر کانییه‌که نانێک بخۆین. له‌سه‌ر کانییه‌که دانیشتین. فێنکاییه‌کی پڕ له بۆنی پنگه و گه‌ڵای ته‌ڕ. ده‌ستوچاومان شوشت. حه‌ساینه‌وه و، له سێبه‌ری ڕه‌شماڵه‌که، نانمان خوارد. هێلکه وته‌ماته له ده‌وریی فافۆندا. ژنی ماڵه‌که، تا ئێمه حه‌ساینه‌وه، له سه‌ر کوانووه‌که، لای کتریی چایه‌که، هێلکه‌و ته‌ماته‌ی ساز کرد. دوایه‌ش هێلکه و«ماسیی قوتوو»مان لێ کڕین بۆ مقه‌ڕ. له گه‌ڕانه‌وه‌دا، هێندێک له قسه‌کانی کاک ڕه‌شادمان گێڕایه‌وه، که جاری وابوو لێمان تووڕه ده‌بوو.\nکە تازە چووبووینە گەنمان، خەڵکی دێیەکە، زۆرمان لە گەڵ ڕووخۆش نەبوون. زۆربەیان دۆست و لایەنگری حیزبی دیموکرات بوون. دێیەکە بنکەی موجاهیدینیشی لێ بوو. ڕەنگە هەر لە بەر ئەوە بووبێ کە کرانەوەی مقەڕێکی تازەیان پێ خۆش نەبوو. هەوڵمان دا نێوانمان لە گەڵ خەڵکەکە خۆش بکەین. هەر شەوەی هاتوچۆی ماڵێکمان دەکرد. شەوێک لە گەڵ کاک ڕەشاد، چووینە ماڵی حاجییەک کە لە مێژ نەبوو لە سەفەری حەج هاتبووەوە. حاجی پێی خۆش بوو چووین. ڕەنگە زۆرتر بۆ ئەوەی باسی سەفەرەکەیمان بۆ بگێڕێتەوە. منیش زۆرم پرسیار لێکرد. ئەو بە وردی باسی سەفەرەکەی دەکرد. ڕێگا و، مانەوەیان لە هوتێل و دوایە خێوەت هەڵدان و، شەیتان ڕەجم کردن و..... من زۆرم قسەکانی پێ خۆش بوو. بە زمانێکی ڕەوان و، بە دەنگێکی گەرم دەدوا. کاک ڕەشادیش گوێی هەڵخستبوو. کاک ڕەشاد زۆر بە گەرما و تەپوتۆزی گەنمان تووڕە بوو. پرسیارەکەشی لە حاجی هەر لە بابەت گەرما و تەپوتۆز بوو:\n-\tئەی کاکە حاجی ئەوێش وا گەرم بوو.\n-\tئادی. گەرمای ئێرە چ نییە لە چاو وێ. هەر چەندی بڵێی گەرمە. بەڵام ئیدی ئەوە پیاو بۆ شتێکی مبارەک دەچێ و دڵی خۆشە، دەنا گەرماکەی لەوەیدا نییە. خودا بە نسیب هەموو کەسی بکا.\n-\tئەدی کاکە حاجی تەپوتۆزیشی هەیە؟\nکاک ڕەشاد ئەوەی پرسی و، پێم وایە لە خەیاڵی خۆیدا، بەو گێڕانەوە ورد و خۆشەی حاجی، کاک ڕەشاد تەواو خۆی لە نێو گەرما و تەپوتۆزی ئەوێدا دەدیتەوە.\nئاخرمانگی هاوین، حکوومه‌ت هێرشی بۆسه‌ر ناوچه‌ی گه‌ورک ده‌ست پێکرد. ئێوارەیەک کۆمه‌ڵێک له کادر و لێپرسراوانی ناوچه‌ی بۆکان، که له بێژوێ گه‌ڕابوونه‌وه، به دڵگه‌رمی و ئومید و تینێکی زۆره‌وه، له‌سه‌ر سه‌کۆی بن داربییه‌کان باسی پێکهاتنی حیزبی کۆمۆنیستی ئێرانیان ده‌گێڕایه‌وه. ئه‌وان له کۆنگره‌ی دامه‌زرێنه‌ر گه‌ڕابوونه‌وه و له‌سه‌ر ڕێگایان به‌ره‌و زاواکێو، که بنکه‌ی مه‌ڵبه‌ندی موکوریانی کۆمه‌ڵه‌ی لێبوو، لای ئێمه لایان دابوو. شه‌و لای ئێمه مانه‌وه. به‌ڵام وام له بیره، زاواکێو هه‌ر ئه‌و ڕۆژه چۆڵ کرابوو. ئه‌وانه‌ی له کۆنگره هاتبوونه‌وه، ماڵاواییان له ئێمه کرد و به‌ره‌و خوار، پێم وایه به‌ره‌و سارده کۆستان که پێشمه‌رگه‌کانی گوردانی سه‌قز و بۆکان له‌وێ له‌شه‌ڕدا بوون، داگه‌ڕان. ئێوارێ کۆمه‌ڵێک پێشمه‌رگه‌ی برینداری شه‌ڕه‌کانی ئه‌وڕۆژه‌یان هێنا مقه‌ڕه‌که‌ی ئێمه. چه‌ند که‌سیان به پێی خۆیان هاتن و، دووسێ که‌سیشیان، پێشمه‌رگه‌ی دیکه چووبوونه بن باڵیان. شه‌و، باسی ئه‌وه بوو که چۆن خۆ کۆبکه‌ینه‌وه و، هه‌ڵکشێین به‌ره‌وژوورتر. له‌وه نه‌ده‌چوو، تازه له‌و ناوچه‌یه، پێشمه‌رگه بتوانێ مقه‌ڕه‌کانی بێڵێته‌وه.\nشه‌ودره‌نگانێک، من و دوو که‌سی دیکه چووینه مقه‌ڕی حیزبی دیمۆکرات که بزانین ئه‌وان به‌ته‌مای چین. کوتیان پێشمه‌رگه‌مان له جه‌بهه‌کانی خواره‌وه شه‌ڕ ده‌که‌ن و ده‌وڵه‌ت ناتوانێ بێته پێش. ده‌وڵه‌ت، هه‌ڵبه‌ت ته‌واو هاتبووه پێش و هێزێکی گه‌وره‌شی هێنابوو، به‌ڵام له‌وه ده‌چوو حیزب نیازی وابێ له سه‌ر ناوچه‌که شه‌ڕ بکا و لانیکه‌م جارێ، چۆڵی نه‌کا. هه‌ربۆیه، ئه‌وانه‌ی له مقه‌ڕه‌که‌ی گه‌نمان بوون، زۆر ئه‌رخه‌یان دیاربوون و که‌لوپه‌لی مقه‌ڕیشیان نه‌پێچابووه‌وه.\nبه‌ره‌به‌یان، تاریک وڕوون، قوته‌شاخه‌که‌ی ده‌ڕوانێته گه‌نمان، پاسداری پێوه بوو. تاوێک دواتر هێلیکۆپتر په‌یدا بوون. سێ چوارێک بوون. هاتنه سه‌ر گه‌نمان و چه‌ند ڕاکێتیان هاویشت. ئه‌و پێشمه‌رگه بریندارانه‌ی له مقه‌ڕه‌که‌ی ئێمه بوون، یه‌ک یه‌ک و دوودوو، له لای ئێمه ڕۆیشتن. هه‌مووشیان ناچاربوون خۆیان بڕۆن. دیاره زۆر به دژواری. چه‌ند که‌س له‌وانه‌ی مقه‌ڕی خۆمان، ژنه‌کان (ئه‌وانه‌ی پێشمه‌رگه نه‌بوون) و ئه‌وانه‌ش که نه‌خۆش و که‌مئه‌ندام بوون، له پێشدا به‌ڕێمان کردن. به‌و ڕێگایه‌دا که له گه‌نمانه‌وه به‌ره نه‌ستان ده‌چێ. له گه‌ڵ یه‌ک دوو که‌س چووینه ناو دێ ئێستر په‌یدا که‌ین بۆ گواستنه‌وه‌ی که‌لوپه‌لی مقه‌ڕ. ئاوه‌دانی ئێستر و ته‌نانه‌ت که‌ری به‌کارهاتووی تێدا نه‌مابوو. حیزب زۆریانی بردبوو. خه‌ڵکیش هێندێکیان خه‌ریک بوون به‌ره‌و نه‌ستان و سیسێر، ژن ومنداڵ و سووکه‌ڵه‌باریان به‌ڕێ ده‌کرد. کاروانێکی گه‌وره‌ی حیزبی دیمۆکرات، پێم وایه زیاتر له سه‌د ئه‌سپ و ئێستر به باره‌وه، له دێ وه‌ده‌ر که‌وتن. ئه‌و کاروانه تاوێک پێشتر له خوارێ ڕا هاتبوونه گه‌نمان. ڕێگه‌ی گه‌نمان به‌ره‌و نه‌ستان، له پشت ماڵه‌کانی گه‌نمان له هه‌ورازێک هه‌ڵده‌کشێ و ده‌گاته سه‌ر که‌لێکی بڵیند. کاروانه‌که‌ی حیزب که گه‌یشته سه‌ر ئه‌و که‌له، به خه‌ستی کاتیۆشاباران کرا. ده‌سڕێژی کاتیۆشا. گولله تۆپ وه‌ک باران. ده‌یان له چه‌ند چرکه‌یه‌کدا ده‌هاتن. به‌سه‌ر سه‌ری ئێمه‌دا ده‌خوشین و له‌سه‌رکه‌له‌که‌ی به‌رچاومان، به نێو کاروانه‌که‌ی حیزبدا ده‌ته‌قینه‌وه. ئه‌وکه‌سانه‌ی ئێمه‌ش به‌ڕێمان کردبوون، به مه‌زه‌نده ئێستا هه‌ر گه‌یشتبوونه سه‌ر که‌له‌که. گرمه و، ته‌پ و تۆز، ئاسمانی ئه‌و ناوه‌ی داگرتبوو. له ده‌روبه‌ری گونده‌که، له چه‌ند جێگا، ستوونی دووکه‌ڵ و تۆز هه‌ستابوو. منداڵ، به باوه‌شی باوکیانه‌وه، له کۆڵی دایکیان، له سه‌ر پشتی وڵاخێکی ترساو، یان به ڕاکردن داوێنی کراسی دایکیان به ده‌ستیانه‌وه، خه‌ریک بوون له ئاوه‌دانی وه‌ده‌ر ده‌که‌وتن. هێلیکۆپتره‌کان ده‌گه‌ڕان. چه‌ند ڕاکێتیان به‌ره‌و مقه‌ڕه‌که‌ی حیزب هاویشت. دواتر به‌ره‌و مقه‌ڕه‌که‌ی موجاهیدین. من تازه دوو گوێدرێژی بێ هێز وتاقه‌ت و وه‌ڕه‌زم دیتبووه‌وه و بارم ده‌کردن. کاک عه‌تای خوڵقی ش، بارگینێکی نازانم له کوێ په‌یدا کردبوو، خه‌ریک بوو باری ده‌کرد. ئه‌و پێشمه‌رگانه‌ی له کۆنگره هاتبوونه‌وه، چوار مینی قورسی تانک شکێنیان پێ بوو، لای ئێمه‌یان به‌جێ هێشت. ئه‌وانه‌ی له که‌رێک نا. من به‌و دوو که‌ره‌وه و کاک عه‌تا به بارگینێکه‌وه، له مقه‌ڕ ده‌رکه‌وتین. ده‌بوو به نێو ماڵه‌کانی گوند دا بچینه‌وه سه‌ر ڕێگاکه‌ی نه‌ستان و که‌لی به‌ر کاتیۆشاکان. خێوه‌ته‌کانی مقه‌ڕی ئێمه به پێوه نه‌مابوون، به‌ڵام پێشمه‌رگه‌کان هه‌ر له‌وێ خه‌ریکی شت کۆکردنه‌وه بوون که هێلیکۆپتره‌کان هاتنه سه‌رئێمه‌ش. یه‌که‌م ڕاکێت، دوور له ئێمه له نێو شێوه‌رده‌که‌ی دا. ڕاکێتی دووهه‌م وسێهه‌م و چواره‌م نزیک بوون. من دانیشتم. ته‌پ و تۆز به‌رچاوی گرتبووم. ده‌نگی کاک عه‌تام بیست که بانگی ده‌کردم بزانێ چیم لێ هاتووه. هه‌ستام. ئه‌ویش له ناو ته‌پ وتۆزدا دیار نه‌بوو. بانگم کرد و به جێگاکه‌یم زانی. هه‌رتکمان ڕێ که‌وتین. به هه‌ورازه‌که‌ی پشت ئاواییدا، وه‌سه‌رکه‌وتینه سه‌ر که‌له‌که. ده‌نگی هێلیکۆپتره‌کان ده‌هات که له‌و نزیکانه له جێگایه‌کیان ده‌دا. هه‌ر جاره‌ش ڕێژنه‌یه‌کی کاتیۆشا ده‌هات و له ده‌وروپشتمان، لێره‌وله‌وێ، له ناو زه‌وییه‌کان و له‌سه‌ر ڕێگاکه، ده‌که‌وتن. ڕێگاکه دیمه‌نی شه‌ڕگه‌یه‌کی ترسناکی گرتبوو که هێشتا ڕۆحی کوژراوه‌کان به جێیان نه‌هێشتبێ. لێره‌وله‌وێ، وڵاخێک به باره‌وه، له‌سه‌ر ڕێگاکه، بریندار یان بێ گیان، که‌وتبوو. ئه‌و کاروانه که‌ره‌سه‌ی بیمارستانێکی گه‌وره‌ی حیزبیان ده‌گواسته‌وه که که‌وته به‌ر تۆپباران. پێشمه‌رگه‌یه‌ک گوتی چه‌ند پێشمه‌رگه‌ی بریندار که به‌سه‌ر پشتی وڵاخه‌وه به‌سترابوون و له گه‌ڵ کاروانه‌که بوون، له‌م تۆپبارانه‌دا، جارێکی دیکه پڕیشکیان وێ که‌وتووه و شه‌هید بوون. ئه‌و پێشمه‌رگه‌یه خه‌ریک بوو به چه‌قۆیه‌ک ته‌نافێکی هه‌ڵده‌بڕی هه‌تا باری سه‌ر پشتی وڵاخێکی بریندار بکاته‌وه. وڵاخه‌که ملی درێژ کردبوو و به ده‌نگێکی ترسناک هه‌ناسه‌ی هه‌ڵده‌کێشا و ده‌یپڕماند.\nله پێشتر، له بن پۆله دارێکی قه‌راخ گۆلاوێک، که‌سه‌کانی خۆمان که سه‌رله‌به‌یانی به‌ڕێمان کردبوون، دانیشتبوون. گرمه و هاژه‌ی گولله‌تۆپ کاسی کردبوون و به باشی ده‌نگی ئێمه‌یان نه‌ده‌بیست که له نزیکه‌وه بانگمان ده‌کردن.\nبگه‌ڕێوه|2490 جار خوێندراوه‌ته‌وه|2 بۆچوون| بینێره| چاپ\nکاروان | 20 Feb 2012 - 08:12\nکاک ناسر ماندوو نةبی... کاکه خؤ بةشی 3 و 4 له سةر سایتةکه دانةندراوه، له کوییه؟\nکاک کاروانی بەڕێز! بەشەکانی پێشوو، هەموویان هەن. لە ستوونی لای چەپ، لە ماڵپەڕەکە، لە لای خوارەوە جێگەیەک بۆ بیرەوەری دیاری کراوە. ئەوە کلیک بکەی، بەشەکانی پێشوو دەبینی.،\nلوقمان بێستوونی | 19 Feb 2012 - 23:41\nمامۆستا ناسری خۆشه‌ویست:پڕ به دڵ ماندوو نه‌بوونتان لێ ده‌که‌م،ده‌ستان خۆش و خامه‌تان نه‌ڕزێت؛به ڕاستی من کاتێ چیرۆکی حه‌مه دۆکم خوێندوه‌ته‌وه وه‌ك ئه‌م به سه‌رهاته ڕاسته‌ی که جه‌نابتان نووسیوتانه چێژی پێ داوم.


بەدیلی پەرلەمان و هەڵبژاردن چییە؟\nوەڵامێك بۆ ئەوانەی دەپرسن: بەدیلی پەرلەمان و هەڵبژاردن چییە؟\nنووسینی: مامۆستا حەمزە بەرزنجی\nبرایانی خۆم... گومانی تێدا نییە..ئەمەی ئەمڕۆ كراوەتە بەدیلی ڕێگا شەرعییەكە تەڵەیەكی دانراوی ڕۆژئاواو گاورو جولەكەیە بۆ دوور خستنەوەی نەوەی موسڵمانان لە دینی ڕاست.... بەدیلێكی ناقۆڵایە.. نەك مەڵێن بەدیل چییە.. ئەبێت خەڵكی لەوانە بپرسێت كە ئەم بەدیلە ناشەرعی و كوفرییەیان لە شوێنی شێوازو وەسیلەی پێغەمبەری خوا(ﷺ) داناوە تا ئێستا چییان سەوز كردووە..!!..ئەوان بەڵگەیان چییە؟؟\nلە كوێی دیندا هاتووە بە دەنگدان و زۆرینەو كەمینە دین بگەڕێنرێتەوە؟! كە هێشتا خەڵك نەزانێت دینی حەق چییەو تێنەگةیشتبێت لە ئیسلام... هێشتا لە ناو شوبهەو گوماندا كوفر بە ویستی خۆی بە پیلان و پلان یاری بە هەستی بكات.. با خۆی بە موسڵمان بزانێت و شانازیشی پێوە بكات... بەمانە كامە شەرع پیادە دەكرێت..؟؟ كامە شەرع دەهێنرێتەوە؟..خۆ هێشتا خۆی لە شەرع تێنەگەیەنراوە.. هێشتا لە سیاسەتی شەرعیدا كۆڵەوارە.... خۆ زۆرێكی وەك ئەوەی عەلمانییەكان لە دین تێ گەیشتووە كە ئيسلام پەیوەندی نێوان مرۆڤە لەگەڵ خوای خۆیداو بەس.. نەك بەو شێوەیەی ئیسلام دەیەوێت...\nخوای گەورە دەفەرموێت: (وَعَدَ اللَّهُ الَّذِينَ آمَنُوا مِنْكُمْ وَعَمِلُوا الصَّالِحَاتِ لَيَسْتَخْلِفَنَّهُمْ فِي الْأَرْضِ كَمَا اسْتَخْلَفَ الَّذِينَ مِنْ قَبْلِهِمْ وَلَيُمَكِّنَنَّ لَهُمْ دِينَهُمُ الَّذِي ارْتَضَىٰ لَهُمْ وَلَيُبَدِّلَنَّهُمْ مِنْ بَعْدِ خَوْفِهِمْ أَمْنًا ۚ يَعْبُدُونَنِي لَا يُشْرِكُونَ بِي شَيْئًا ۚ وَمَنْ كَفَرَ بَعْدَ ذَٰلِكَ فَأُولَٰئِكَ هُمُ الْفَاسِقُونَ) (النور : 55 ) واته : خوا به‌ڵێنی دڵنیابه‌خش و ته‌واوی داوه به‌وانه‌ی باوه‌ڕیان هێناوه له ئێوه‌و کارو کرده‌وه چاکه‌کانیان ئه‌نجامداوه به ڕاستی له ئاینده‌یه‌کی نزیکدا جێنشین و پایه‌داریان ده‌کات له وڵاتدا هه‌روه‌ك چۆن ئیماندارانی پێش ئه‌مانی جێنشین کردووه‌و ئه‌و دین و ئاینه‌یان بۆ ده‌چه‌سپێنێت خوا خۆی پێی ڕازیه، هه‌روه‌ها ترس و بیمیان بۆ ده‌گۆڕێت به ئارامی و هێمنی، ئه‌و کاته ئیتر به ته‌واوی هه‌ر من ده‌په‌رستن و هه‌رگیز هیچ جۆره هاوه‌ڵ و شه‌ریکێکم بۆ بڕیار ناده‌ن، ئه‌وسا ئه‌وه‌ی دوای ئه‌و پایه‌داریه بێباوه‌ڕ بێت، ئا ئه‌و جۆره که‌سانه تاوانبارو له سنوور ده‌رچوون.\nكاری پێغەمبەران(عليهم الصلاة والسلام) بریتیی بووە لەوەی بە خەڵكی بگەیەنن كە بەتەنها خوای گەورە بپەرستن و خۆتان لە تاغوتان بە دوور بگرن...بانگەوازی بەردەوامی پڕ لە حیكمەو ماندونەناسییان دەكرد...كاريان تەزكییەو تەربیە ...دەعوەو بانگەواز...جیهاد و كۆشش...بوو. بۆیە بینای بۆگەنی كوفریان ووردە ووردە دادەڕماندو خەڵكییان لە كۆیلایەتی بیروباوەرو لاشەوە ڕزگار و ئازاد دەكردو بازاڕی بەندایەتی كردنیان بۆ موشریكان پێ چۆڵ دەكردن.. تا موشریكەكان هاتنە لای ابو طالب و كۆمەڵێك ئیختیاریان خستە بەردەمی تا بە پێغەمبەری خوا(ﷺ) ڕابگەیەنێت ئەگەر واز لە دەعوەو بانگەوازەكەی بێنێت و چی تر بتەكانیان سوك نەكات و خەڵكی بێدار نەكاتەوە ئەوا بۆی دێننە جێ.. جا زۆر برا لەوە خراپ حاڵی بووە وا دەزانێت موشریكەكان هاتوون وتویانە با واز لە ئیسلامەتی و ئیمان بێنێت..!!..نەك دەعوە...چونكە لە سیرەدا هاتووە داواكەیان ئاوا بوو: (فمره فلیكف عن آلهتنا)..\nیەكێك لە ئیختیارەكان ئەوە بوو: لە بەرامبەردا دەیكیەینە پاشاو سەردارمان و بێ ئەو پەنجە ناكەین بە ئاودا!\nمن پرسیار لە ئێوە دەكەم:.. ئەكەر ئەو ئیختیارە بخەنە بەردەم لایەنە ئیسلامییەكان..ئایا وەڵامیان چی دەبێت؟\nئەی وەڵامی پێغەمبەری خوا(ﷺ) لەو كاتە زۆر ناسكەدا كە سەردەمی مەككەیەو هاوەڵانی لە ناو گەورەترین پیلان و لە ژێر سەختترین ئازارو ئەشكەنجەدان چی بوو؟\nخوای گەورە دەفەرموێت: (وَالَّذِينَ كَفَرُوا بَعْضُهُمْ أَوْلِيَاءُ بَعْضٍ ۚ إِلَّا تَفْعَلُوهُ تَكُنْ فِتْنَةٌ فِي الْأَرْضِ وَفَسَادٌ كَبِيرٌ) (الأنفال : 73 ) واتە: ئه‌وانه‌ش که بێ باوه‌ڕ بوون، هه‌ندێکیان پشتیوانی هه‌ندێکی تریانن و پشتیوانی له یه‌کتر ده‌که‌ن، خۆ ئه‌گه‌ر ئێوه‌ی ئیماندار کۆمه‌ک به‌یه‌کتر نه‌که‌ن و پشتی یه‌کتر نه‌گرن ئه‌وه له‌سه‌ر زه‌ویدا فیتنەو فەسادی گەورە لەسەر زەویدا بەرپا دەبێت.\nئەو خەڵكە تا ئێستا لە مانای تەوحید و (لا اله الا الله) نەگەیشتووە.. كردارە پڕ لە تەنازول و هەڵوێستە سیاسییە دوور لە ئیسلامەتی و لاسایی و پاشكۆیەتی بۆ عەلمانییەكان شوبهەیەكی گەورەی وای لە زهن و بیری موسڵماناندا دروست كرووە پێویستی بە تێگەیاندن و پێگەیاندن هەیە...ببینە وا موسڵمانی داعیش كەوتونەتە ناوی..مەگەر ئەوە نییە هەر ئەندام و بانگخوازە قەناعەتی بۆ درووست بووە جگە لە ڕێرەوی پەرلەمان و هەڵبژاردنی گەل هیچ ڕێگەیەكی ترمان نییە بۆ هێنانەوەی سەروەری شەرعی خوا؟؟!!!\nئەوەتا پێغەمبەری خوا(ﷺ) دەفەرموێت: « يوشك الأمم أن تداعى عليكم كما تدعى الأكلة إلى قصعتها ، فقال قائل : و من قلة نحن يومئذ ؟ قال : بل أنتم يومئذ كثير و لكنكم غثاء كغثاء السيل و لينزعن الله من صدور عدوكم المهابة منكم و ليقذفن الله في قلوبكم الوهن ، فقال قائل: يا رسول الله و ما الوهن ؟ قال حب الدنيا و كراهية الموت » . رواه أبو داود (4297) ، وأحمد (5 / 287) ، من حديث ثوبان رضي الله عنه ، وصححه بطريقيه الألباني في الصحيحة (958) واتە: نزیكە ئوممەتەكان لێتان كۆببنەوەو بدەن بەسەرتاندا هەروەك چۆن كۆمەڵێك كەسی برسی دەدەن بەسەر دەفرێك خواردندا،یەكێك ووتی: ئەوە لە كەمی ژمارەمانەوەیە وا ئەو ڕۆژە ئاوامان لێ دێت؟ فەرموی: نەخێر،بەڵكو ئێوە ئەو ڕۆژە زۆرن بەڵام وەك دارو بەردوو خاشاكی كەڵەكەبووی دوای نیشتنەوەی لافاون كە لە ڕۆخی چەمەكاندا كۆدەبێتەوە، وە خوای گەورە هەیبەت و سامی ئێوە لە دڵی دوژمنتاندا دەردەهێنێت و لاوازی دەخاتە ناو دڵتانەوە، یەكێك فەرموی: لاوازی(الوهن) چییە؟ فەرموی: خۆشەویستی دونیاو ڕق بوونەوە لە مردن.\n2715 جار خوێندراوه‌ته‌وه


توێژینەوەیەکی نوێ ئاشکرایکردووە، ئەو کەسانەی کە شیری سروشتییان پێدەدرێت لە پاش گەورەبوون پارەیەکی زیاتر پەیدا دەکەن و قازانجیان زۆرە.\nماڵپەڕی "ڕوسیا تودەی" بڵاویکردەوە، ئەو توێژینەوەیە کە نزیکی نۆ هەزار کەسی لەخۆ گرتووە کە لە قۆناغی منداڵیدا شیری سروشتییان پێدراوە ئاشکرایکرد، ئەم کەسانە قازانجی ماددی بە ڕاددەی %١٠ زیاتر دەکەن کاتێك لە تەمەنی ٥٠ ساڵیدا دەبن.\nئەو توێژینەوەیە کە لە زانکۆی کوینز بلفاست ئەنجامدراوە ئاماژەی بەوەداوە، گرنگیدان بە پڕۆگرامی تایبەت بۆ پێدانی شیری سروشتی بەمنداڵ سوودی دەبێت بۆ داهاتووی.\nزانایان لەو بڕوایەدان شیری سروشتی کاریگەری هەیە لەسەر گەشەی میشك و کەمکردنەوەی مەترسییەکانی هەستیاری وتووشبوون بە نەخۆشی.\nلەو بارەیەوە د.مارك ماکگفرن یەکێك لە ئەنجامدەرانی توێژینەوەکە دەڵێت: توێژینەوەکەمان دەریدەخات کە شیردانی سروشتی بەدرێژایی تەمەن کاریگەری لەسەر ئابووری دەبێت.\nماکگفرۆن ڕوونیکردووەتەوە، ئەگەر ژمارەی ئەو منداڵانە زۆربن کە شیری سروشتییان پێدراوە، ئەوا ئەگەری هەیە ئابووری زیاتر گەشە بسێنێت، چونکە ئەم کەسانە بەهۆی باشی تەندروستییان و توانا مێشکییەکانیان قازانجیان زیاتر دەبێت.\nتوێژینەوەکە هەردوو (ئەکادیمیای زانکۆی لەندەن و کۆلێژی کاس بۆ بەڕێوبەرایەتی کار لە زانکۆی لەندەن)ی لەخۆگرتووە، داتای لەسەر کۆمەڵێك منداڵ وەرگرتووە کە لە ساڵی ١٩٥٨ەوە تۆمارکراون و بەدرێژایی تەمەنیان بەردەوام لەژێرچاودێریدابوون.\nهەر بەو هۆیەشەوە ڕێکخراوی تەندروستی نیشتمانی پێشنیار دەکات بۆ ژنان کە شیری خۆیان بدەن بە منداڵەکانیان بەلایەنی کەمەوە تا تەمەنیان دەگات بە شەش مانگ، دواتر خواردنی دیکەشیان پێبدەن.


یادی کاک فۆاد بۆ هەمیشە لە مێژووی کرێکاران و چەوساوەکاندا دەمێنێتەوە\nحەسن رەحمان پەنا\nئه‌مڕۆ ٩ی مانگی خه‌رمانان، ساڵڕۆژی گیان به‌ختكردنی هاوڕێ فواد مسته‌فا سوڵتانی، سیمای ناسراوی بزووتنه‌وه‌ی كۆمۆنیستیی ئێران، له دامه‌زرێنه‌رانی كۆمه‌ڵه و له ڕێبه‌ران و ڕێكخه‌رانی بزووتنه‌وه‌ی شۆڕشگێڕانه‌ی كوردستانه.\n٤٠ ساڵ له‌مه‌وبه‌ر له وه‌ها ڕۆژێكدا، هاوڕێ فواد مسته‌فا سۆڵتانی، پاش ڕێكخستنی سه‌رله‌نوێ هێزی پێشمه‌رگه‌ی كۆمه‌ڵه له ناوچه‌ی مه‌ریوان و لە کاتی گه‌ڕانه‌وه بۆ لای كۆمیته‌ی ناوه‌ندی كۆمه‌ڵه له ناوچه‌ی بانه، له نزیك ئاوایی "به‌ستام"، له سه‌ر ڕێگه‌ی مه‌ریوان ــ سه‌قز له‌گه‌ڵ ستوونێك له سه‌ركۆتگه‌رانی كۆماری ئیسلامی به‌ره‌وروو بۆوه. كاك فواد پاش شەرێکی قارەمانانە ، له‌گه‌ڵ هاوڕێیه‌كی له چریكه فیدایی خه‌ڵقی ئێران به ناوی "ته‌هموورس ئەکبەری" گیانییان به‌ختكرد.\nكاك فواد زیندانی سیاسی ناسراو و خۆڕاگڕی ناو سیاچاڵه‌كانی ساواك و له ڕێكخه‌رانی مانگرتنی ٢٤ ڕۆژه‌ی به‌ندكراوانی سیاسیی له زیندانی سنه، ڕێبه‌ری به‌ناوبانگی كۆمه‌ڵه، دامه‌زرێنه‌ری یه‌كیه‌تی جووتیاران له كوردستان دژ به فێئۆدال و كۆنه‌په‌رستان، ڕێكخه‌ری كۆچی مێژوویی خه‌ڵكی مه‌ریوان له‌دژی سه‌ركوتگه‌ریی سپای پاسداران لە و شارە ، ڕێكخه‌ری بزوتنه‌وه‌ی نوێی جه‌ماوه‌ری تا شه‌ڕی خۆڕاگریی چه‌كداری له‌دژی فه‌رمانی جیهادی خومه‌ینی له ڕێكه‌وتی ٢٨ی مانگی گه‌لاوێژ، ئه‌مانه ته‌نیا گۆشه‌گه‌لێك له ده‌رس و ئه‌زمونی به‌نرخی شۆڕشگێرانه‌ی ئه‌م ڕێبه‌ره به‌ناوبانگه و هاوڕێانییه‌تیی كه له ماوه‌ی كورتی ١١ مانگه‌ی دوای ئازادی له زیندان له خۆی نیشان دا.\nله ٤٠مین ساڵڕۆژی یادكردنه‌وه‌ی كاك فواد دا، ڕێكخراوێك(کۆمەلە) كه به‌ردی بناغه‌كه‌ی به‌ده‌ستی به‌هێزی ئه‌و داندرا، به‌رده‌وام له سه‌ر ئامانج و ئارمانه كۆمۆنیستیه‌كانی هاوڕێ فواد پێداگری ده‌كه‌ین. هه‌روها به‌ڵێن ده‌ده‌ین تا به‌دی هاتنی ئامانجی به‌رز و سوسیالیستی كاك فواد له به‌رامبه‌ر دوژمنانی چینایه‌تی و سیسته‌می زاڵمانه‌ی سه‌رماداری و کۆماری جەنایتکاری ئیسلامیدا هه‌دا نه‌ده‌ین و له خه‌باتی ڕۆژانه و بێ وه‌ستانه‌وه بۆ گه‌یشتن به هه‌موو ئارمانه‌كانی كاك فواد پایبه‌ند بین.\nیادی ئازیزی هاوڕێ فواد مسته‌فا سوڵتانی به درێژه‌دانی ڕێگا و ئامانجه كۆمۆنیستیه‌كانی، به‌رز و به‌ڕێز ڕاده‌گرین.\nحەسەن رەحمان پەنا


حاكم شێخ له‌تیف: دنهادا كومه‌كا مافیایا كوردستانێ بڕێڤه‌دبه‌ن - پرس بادینی\nHome سڵایدشۆو كوردستان هەواڵ حاكم شێخ له‌تیف: دنهادا كومه‌كا مافیایا كوردستانێ بڕێڤه‌دبه‌ن\nحاكم شێخ له‌تیف: دنهادا كومه‌كا مافیایا كوردستانێ بڕێڤه‌دبه‌ن\nپسپۆره‌كێ یاسایى ڕادگه‌هینیت، "ئه‌ڤه ئه‌و ڕۆژه یا ئه‌م ژێ تڕسیاین، دنهادا مافیا حوكمڕانیا كوردستانێ دكه‌ن، و ساڵا 2006ێ من ئه‌ڤ مه‌تڕسیه گه‌هاند بوو مه‌سعود بارزانى".\nله‌تیف شێخ مسته‌فا پسپۆڕێ یاسایى دهه‌ژمارا خۆ یا ڤه‌یسبۆكى دا ڕاگه‌هاندییه، "ئه‌ڤه ئه‌و ڕۆژه یا ئه‌م ژێ تڕسیاین هات، كو حوكمڕانیا مافیایه ل هه‌رێما كوردستانێ، و خه‌لك ژى لسه‌ر ئه‌ڤێ چه‌ندێ بێده‌نگه".\nئاماژه ب ئه‌وێ چه‌ندێ ژى كر، "ل ساڵا 2006ێ من ئه‌ڤ مه‌تڕسیه گه‌هاند بوو مه‌سعود بارزانى سه‌رۆكێ وى ده‌مى یێ هه‌رێمێ، كو لسه‌ر داخازا وى مه كۆمبوونه‌ك ئه‌نجامدابوو، و من داخاز ژى َكر ئه‌و دگه‌ل مام جه‌لال تاڵه‌بانى هنده‌ك كه‌سان ئه‌وێن ژده‌رڤه‌ى یاسایێ بده‌نه دادگه‌هێ ژ بۆ كو بۆ یێن دى ژى ببنه عیبره‌ت".